Avis juridique important

|

32001D0877

2001/877/EY: Neuvoston päätös, tehty 24 päivänä syyskuuta 2001, vuoden 2001 kansainvälisen kahvisopimuksen allekirjoittamisesta ja tekemisestä yhteisön puolesta

Virallinen lehti nro L 326 , 11/12/2001 s. 0022 - 0022

Neuvoston päätös,tehty 24 päivänä syyskuuta 2001,vuoden 2001 kansainvälisen kahvisopimuksen allekirjoittamisesta ja tekemisestä yhteisön puolesta(2001/877/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 1 kohdan kanssa,ottaa huomioon komission ehdotuksen,sekä katsoo seuraavaa:(1) Kansainvälinen kahvineuvosto hyväksyi 28 päivänä syyskuuta 2000 antamallaan päätöslauselmalla N:o 393 vuoden 2001 kansainvälisen kahvisopimuksen.(2) Tämä uusi sopimus korvaa vuoden 1994 jatketun kansainvälisen kahvisopimuksen, joka on voimassa 30 päivään syyskuuta 2001.(3) Vuoden 2001 kansainvälinen kahvisopimus on avoin allekirjoittamista sekä ratifioimis- ja hyväksymiskirjojen tallettamista varten 25 päivään syyskuuta 2001.(4) Koska yhteisö on vuoden 1994 kansainvälisen kahvisopimuksen ja sen voimassaoloa jatkaneen sopimuksen sopimuspuoli, on sen oman edun mukaista hyväksyä mainitun sopimuksen seuraajaksi tarkoitettu sopimus.(5) Huolimatta yhteisöllä tässä asiassa olevasta yksinomaisesta toimivallasta ja tiettyjen väliaikaisten operatiivisten vaikeuksien välttämiseksi on asianmukaista valtuuttaa jäsenvaltiot tekemään tämä sopimus samanaikaisesti yhteisön kanssa ja osallistumaan väliaikaiselta pohjalta uuteen sopimukseen.(6) Jäsenvaltioiden olisi varmistettava, että yhteisön osallistumisesta sopimukseen säädellään sovellettavien perustamissopimuksen määräysten mukaisesti,ON PÄÄTTÄNYT SEURAAVAA:1 artiklaHyväksytään vuoden 2001 kansainvälinen kahvisopimus yhteisön puolesta.Sopimuksen teksti on tämän päätöksen liitteenä.2 artiklaNeuvoston puheenjohtaja valtuutetaan nimeämään henkilö, jolla on oikeus allekirjoittaa sopimus ja tallettaa hyväksymiskirja yhteisön puolesta 25 päivään syyskuuta 2001 mennessä.3 artiklaYhteisö ja jäsenvaltiot varmistavat, että vuoden kuluessa kansainvälisen kahvisopimuksen voimaantulosta sen sellaisia määräyksiä, jotka aiheuttavat toiminnallisia vaikeuksia yksinomaan yhteisön yksinomaisen jäsenyyden kannalta, muutetaan.Tehty Brysselissä 24 päivänä syyskuuta 2001.Neuvoston puolestaPuheenjohtajaL. Michel


title: 2008/637/EY: Neuvoston päätös, tehty 18 päivänä kesäkuuta 2007 , Euroopan yhteisön ja Jordanian hašemiittisen kuningaskunnan välisen EY:n ja Jordanian assosiaatiosopimuksen muuttamista koskevan sopimuksen tekemisestä kirjeenvaihtona

text:
               5.8.2008

               FI

               Euroopan unionin virallinen lehti

               L 207/16

         NEUVOSTON PÄÄTÖS,
   tehty 18 päivänä kesäkuuta 2007,
   Euroopan yhteisön ja Jordanian hašemiittisen kuningaskunnan välisen EY:n ja Jordanian assosiaatiosopimuksen muuttamista koskevan sopimuksen tekemisestä kirjeenvaihtona
   (2008/637/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisestä assosioinnista tehdyn Euro–Välimeri-sopimuksen (1) (jäljempänä ’assosiaatiosopimus’) 15 artiklan määräysten mukaisesti neuvoston päätöksellä 2006/67/EY (2) hyväksytyllä Euroopan yhteisön ja Jordanian hašemiittisen kuningaskunnan välisellä vastavuoroisista vapauttamistoimenpiteistä sekä EY:n ja Jordanian hašemiittisen kuningaskunnan assosiaatiosopimuksen muuttamisesta ja kyseisen sopimuksen liitteiden I, II, III ja IV sekä pöytäkirjojen nro 1 ja nro 2 korvaamista koskevalla kirjeenvaihtona tehdyllä sopimuksella (3) (jäljempänä ’kirjeenvaihtona tehty sopimus’) otettiin käyttöön uusia kahdenvälisiä maataloustuotteita ja jalostettuja maataloustuotteita koskevia kauppamyönnytyksiä 1 päivästä tammikuusta 2006 alkaen.

               (2)

               Päätöksen 2006/67/EY tekemisen jälkeen Jordanian viranomaiset ilmoittivat komission yksiköille tiettyihin Jordanian tullinimikkeistön koodeihin liittyvistä epäjohdonmukaisuuksista.

               (3)

               Olisi täsmennettävä, että kirjeenvaihtona tehdyllä sopimuksella käyttöön otetut uudet vastavuoroiset vapauttamistoimenpiteet koskevat ainoastaan maataloustuotteita ja jalostettuja maataloustuotteita eivätkä 3 ryhmän nimikkeisiin 1604 ja 1605 ja alanimikkeisiin 0511 91, 2301 20 ja ex19 02 20 (”täytetyt makaronivalmisteet, joissa on enemmän kuin 20 painoprosenttia kalaa, äyriäisiä, nilviäisiä tai muita vedessä eläviä selkärangattomia”) kuuluvia kaloja ja kalastustuotteita.

               (4)

               Tämän vuoksi assosiaatiosopimuksen 11 a artiklaa ja 16 artiklaa sekä liitettä III ja pöytäkirjan nro 2 liitettä olisi muutettava kyseisten epäjohdonmukaisuuksien oikaisemiseksi.

               (5)

               Sellaisten jalostettujen maataloustuotteiden osalta, joihin sovelletaan tarkistuslauseketta, olisi lisättävä viittaus tarkistuksen aikatauluun,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Jordanian hašemiittisen kuningaskunnan välinen EY:n ja Jordanian assosiaatiosopimuksen muuttamisesta kirjeenvaihtona tehty sopimus.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on valtuudet allekirjoittaa kirjeenvaihtona tehty sopimus yhteisöä sitovasti.
   3 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 18 päivänä kesäkuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EYVL L 129, 15.5.2002, s. 3.

      (2)  EUVL L 41, 13.2.2006, s. 1.

      (3)  EUVL L 41, 13.2.2006, s. 3.
    ---documentbreak---

               5.8.2008

               FI

               Euroopan unionin virallinen lehti

               L 207/18

         Euroopan yhteisön ja Jordanian hašemiittisen kuningaskunnan välinen kirjeenvaihtona tehty
   SOPIMUS
   EY:n ja Jordanian assosiaatiosopimuksen muuttamisesta
   Arvoisa Herra,
   Minulla on kunnia viitata tiettyihin Jordanian tullinimikkeistön koodeihin liittyviä epäjohdonmukaisuuksia koskeviin tietoihin, jotka viranomaisenne ovat toimittaneet Euroopan yhteisön ja Jordanian hašemiittisen kuningaskunnan välisen vastavuoroisia vapauttamistoimenpiteitä sekä EY:n ja Jordanian hašemiittisen kuningaskunnan assosiaatiosopimuksen muuttamista ja kyseisen sopimuksen liitteiden I, II, III ja IV sekä pöytäkirjojen nro 1 ja nro 2 korvaamista koskevan sopimuksen tekemisestä kirjeenvaihtona 20 päivänä joulukuuta 2005 tehdyn neuvoston päätöksen 2006/67/EY tekemisen jälkeen.
   Jalostettuihin maataloustuotteisiin sovellettavien myönnytysten tarkistamisen aikatauluun viittaamiseksi assosiaatiosopimuksen 11 a artiklaan lisätään uusi 5 a kohta seuraavasti:

      ”5 a   Yhteisö ja Jordania arvioivat tilannetta 1 päivästä tammikuuta 2009 alkaen määrittääkseen vapauttamistoimenpiteet, joita yhteisö ja Jordania soveltavat 1 päivästä tammikuuta 2010.”

   Sen vahvistamiseksi, että päätöksellä 2006/67/EY hyväksytyllä sopimuksella käyttöön otetut uudet vastavuoroiset vapauttamistoimenpiteet koskevat yksinomaan maataloustuotteita ja jalostettuja maataloustuotteita eivätkä kalastustuotteita, assosiaatiosopimuksen 16 artikla korvataan seuraavasti:

      ”16 artikla
      1.   Jordaniasta peräisin oleviin maataloustuotteisiin, lukuun ottamatta 3 ryhmän nimikkeisiin 1604 ja 1605 ja alanimikkeisiin 0511 91, 2301 20 ja ex19 02 20 (’täytetyt makaronivalmisteet, joissa on enemmän kuin 20 painoprosenttia kalaa, äyriäisiä, nilviäisiä tai muita vedessä eläviä selkärangattomia’) kuuluvia kaloja ja kalastustuotteita, sovelletaan yhteisöön tuotaessa pöytäkirjan 1 määräyksiä.
      2.   Yhteisöstä peräisin oleviin maataloustuotteisiin, lukuun ottamatta 3 ryhmän nimikkeisiin 1604 ja 1605 ja alanimikkeisiin 0511 91, 2301 20 ja ex19 02 20 (’täytetyt makaronivalmisteet, joissa on enemmän kuin 20 painoprosenttia kalaa, äyriäisiä, nilviäisiä tai muita vedessä eläviä selkärangattomia’) kuuluvia kaloja ja kalastustuotteita, sovelletaan Jordaniaan tuotaessa pöytäkirjan 2 määräyksiä.”

   Edellä mainittujen tietyissä Jordanian tullinimikkeistön koodeissa olevien epäjohdonmukaisuuksien oikaisemiseksi assosiaatiosopimuksen liite III ja sen pöytäkirjan 2 liite muutetaan seuraavasti:

               1)

               Muutetaan liite III seuraavasti:

                           a)

                           poistetaan A luettelosta koodit 210690300, 210690400 ja 210690600;

                           b)

                           poistetaan B luettelosta koodit 1301100000, 130120100, 130120900, 130190100, 130190900, 130211100, 130211200, 130239100, 130239900, 190211100, 190211900, 190590210 ja 210690900;

                           c)

                           poistetaan D luettelosta koodi 350190000;

                           d)

                           poistetaan E luettelosta koodit 190300000, 200520100 ja 210690990;

                           e)

                           korvataan F luettelosta koodi 190539000 koodilla 190532000;

                           f)

                           korvataan G luettelon teksti seuraavasti: ”Luettelo jalostetuista maataloustuotteista, joiden tulleja ei poisteta”.

               2)

               Muutetaan pöytäkirjan 2 liite seuraavasti:

                           a)

                           poistetaan luokassa A koodiin 130110100 viittaava maininta;

                           b)

                           poistetaan luokassa B koodi 130213000;

                           c)

                           poistetaan luokassa E koodiin 1130110900 viittaava maininta.

         Tätä sopimusta sovelletaan taannehtivasti 1 päivästä tammikuuta 2006.
   Olisin kiitollinen, jos voisitte vahvistaa hallituksenne olevan yhtä mieltä edellä olevasta.
   Vastaanottakaa, Arvoisa Herra, korkeimman kunnioitukseni vakuutus.
   Съставено в Брюксел на
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Done at Brussels,
   Fait à Bruxelles, le
   Fatto a Bruxelles, addì
   Briselē,
   Priimta Briuselyje,
   Kelt Brüsszelben,
   Gedaan te Brussel,
   Sporządzono w Brukseli, dnia
   Feito em Bruxelas,
   Adoptat la Bruxelles,
   V Bruseli
   V Bruslju,
   Tehty Brysselissä
   Utfärdat i Bryssel den
   26.9.2007

      За Европейската общност
      Por la Comunidad Europea
      Za Evropské společenství
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā —
      Europos bendrijos vardu
      Az Európai Közösség részéről
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Pentru Comunitatea Europeană
      Za Európske spoločenstvo
      Za Evropsko skupnost
      Euroopan yhteisön puolesta
      För Europeiska gemenskapen

   Arvoisa Herra,
   Minulla on kunnia ilmoittaa vastaanottaneeni seuraavan tänään päivätyn kirjeenne:
   ”Minulla on kunnia viitata tiettyihin Jordanian tullinimikkeistön koodeihin liittyviä epäjohdonmukaisuuksia koskeviin tietoihin, jotka viranomaisenne ovat toimittaneet Euroopan yhteisön ja Jordanian hašemiittisen kuningaskunnan välisen vastavuoroisia vapauttamistoimenpiteitä sekä EY:n ja Jordanian hašemiittisen kuningaskunnan assosiaatiosopimuksen muuttamista ja kyseisen sopimuksen liitteiden I, II, III ja IV sekä pöytäkirjojen nro 1 ja nro 2 korvaamista koskevan sopimuksen tekemisestä kirjeenvaihtona 20 päivänä joulukuuta 2005 tehdyn neuvoston päätöksen 2006/67/EY tekemisen jälkeen.
   Jalostettuihin maataloustuotteisiin sovellettavien myönnytysten tarkistamisen aikatauluun viittaamiseksi assosiaatiosopimuksen 11 a artiklaan lisätään uusi 5 a kohta seuraavasti:

      ’5 a   Yhteisö ja Jordania arvioivat tilannetta 1 päivästä tammikuuta 2009 alkaen määrittääkseen vapauttamistoimenpiteet, joita yhteisö ja Jordania soveltavat 1 päivästä tammikuuta 2010.’

   Sen vahvistamiseksi, että päätöksellä 2006/67/EY hyväksytyllä sopimuksella käyttöön otetut uudet vastavuoroiset vapauttamistoimenpiteet koskevat yksinomaan maataloustuotteita ja jalostettuja maataloustuotteita eivätkä kalastustuotteita, assosiaatiosopimuksen 16 artikla korvataan seuraavasti:

      ’16 artikla
      1.   Jordaniasta peräisin oleviin maataloustuotteisiin, lukuun ottamatta 3 ryhmän nimikkeisiin 1604 ja 1605 ja alanimikkeisiin 0511 91, 2301 20 ja ex19 02 20 (’täytetyt makaronivalmisteet, joissa on enemmän kuin 20 painoprosenttia kalaa, äyriäisiä, nilviäisiä tai muita vedessä eläviä selkärangattomia’) kuuluvia kaloja ja kalastustuotteita, sovelletaan yhteisöön tuotaessa pöytäkirjan 1 määräyksiä.
      2.   Yhteisöstä peräisin oleviin maataloustuotteisiin, lukuun ottamatta 3 ryhmän nimikkeisiin 1604 ja 1605 ja alanimikkeisiin 0511 91, 2301 20 ja ex19 02 20 (’täytetyt makaronivalmisteet, joissa on enemmän kuin 20 painoprosenttia kalaa, äyriäisiä, nilviäisiä tai muita vedessä eläviä selkärangattomia’) kuuluvia kaloja ja kalastustuotteita, sovelletaan Jordaniaan tuotaessa pöytäkirjan 2 määräyksiä.’

   Edellä mainittujen tietyissä Jordanian tullinimikkeistön koodeissa olevien epäjohdonmukaisuuksien oikaisemiseksi assosiaatiosopimuksen liite III ja sen pöytäkirjan 2 liite muutetaan seuraavasti:

               1)

               Muutetaan liite III seuraavasti:

                           a)

                           poistetaan A luettelosta koodit 210690300, 210690400 ja 210690600;

                           b)

                           poistetaan B luettelosta koodit 1301100000, 130120100, 130120900, 130190100, 130190900, 130211100, 130211200, 130239100, 130239900, 190211100, 190211900, 190590210 ja 210690900;

                           c)

                           poistetaan D luettelosta koodi 350190000;

                           d)

                           poistetaan E luettelosta koodit 190300000, 200520100 ja 210690900;

                           e)

                           korvataan F luettelossa koodi 190539000 koodilla 190532000;

                           f)

                           korvataan G luettelon teksti seuraavasti: ’Luettelo jalostetuista maataloustuotteista, joiden tulleja ei poisteta’.

               2)

               Muutetaan pöytäkirjan 2 liite seuraavasti:

                           a)

                           poistetaan luokassa A koodiin 130110100 viittaava maininta;

                           b)

                           poistetaan luokassa B koodi 130213000;

                           c)

                           poistetaan luokassa E koodiin 130110900 viittaava maininta.

         Tätä sopimusta sovelletaan taannehtivasti 1 päivästä tammikuuta 2006.
   Olisin kiitollinen, jos voisitte vahvistaa hallituksenne olevan yhtä mieltä edellä olevasta.”
   Minulla on kunnia vahvistaa hallitukseni olevan yhtä mieltä kirjeenne sisällöstä.
   Vastaanottakaa, Arvoisa Herra, korkeimman kunnioitukseni vakuutus.
   Done at Brussels,
   Съставено в Брюксел на
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Fait à Bruxelles, le
   Fatto a Bruxelles, addì
   Briselē,
   Priimta Briuselyje,
   Kelt Brüsszelben,
   Gedaan te Brussel,
   Sporządzono w Brukseli, dnia
   Feito em Bruxelas,
   Adoptat la Bruxelles,
   V Bruseli
   V Bruslju,
   Tehty Brysselissä
   Utfärdat i Bryssel den
   26.9.2007

      For the Government of the Hashemite Kingdom of Jordan
      За правителството на Хашемитското кралство Йордания
      En nombre del Gobierno del Reino Hachemita de Jordania
      Za vládu Jordánského hášimovského království
      På regeringen for Det Hashemitiske Kongerige Jordans vegne
      Im Namen der Regierung des Haschemitischen Königreichs Jordanien
      Jordaania Hašimiidi Kunungriigi valitsuse nimel
      Για την κυβέρνηση του Χασμετικού Βασιλείου της Ιορδανίας
      Pour le gouvernement du Royaume hachémite de Jordanie
      Per il Regno hashemita di Giordania
      Jordanijos Hašimitų Karalystěs Vyriausybės vardu
      Jordānijas Hāšīmītu Karalistes valdības vārdā —
      A Jordán Hasimita Királyság kormánya részéről
      Voor het Hasjemitisch Koninkrijk Jordanië
      W imieniu Rządu Haszymidzkiego Królestwa Jordanii
      Pelo Reino Hachemita da Jordânia
      Pentru Guvernul Regatului Hașemit al Jordaniei
      Za vládu Jordánskeho hášimovského kráľovstva
      Za Vlado Hašemitiske kraljevine Jordanije
      Jordanian hašemitiisen kuningaskunnan hallituksen puolesta
      På Hashemitiska konungariket Jordaniens regerings vägnar


Avis juridique important

|

31999D0492

1999/492/EY: Neuvoston päätös, tehty 21 päivänä kesäkuuta 1999, Euroopan talousyhteisön ja Islannin tasavallan välisen sopimuksen pöytäkirjaa N:o 2 koskevan Euroopan yhteisön ja Islannin tasavallan välisen sopimuksen tekemisestä kirjeenvaihtona

Virallinen lehti nro L 192 , 24/07/1999 s. 0047 - 0047

NEUVOSTON PÄÄTÖS,tehty 21 päivänä kesäkuuta 1999,Euroopan talousyhteisön ja Islannin tasavallan välisen sopimuksen pöytäkirjaa N:o 2 koskevan Euroopan yhteisön ja Islannin tasavallan välisen sopimuksen tekemisestä kirjeenvaihtona(1999/492/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, että1) Euroopan yhteisön ja Islannin tasvallan kesken on neuvoteltu kirjeenvaihtona tehtävä sopimus, joka koskee Euroopan talousyhteisön ja Islannin tasavallan välisen sopimuksen(1) pöytäkirjaa N:o 2, Itävallan tasavallan, Suomen tasavallan, ja Ruotsin kuningaskunnan Euroopan unioniin liittymisen sekä Uruguayn kierrosta koskevan sopimuksen täytäntöönpanon huomioon ottamiseksi, ja2) sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan talousyhteisön ja Islannin tasavallan välisen sopimuksen pöytäkirjaa N:o 2 koskeva Euroopan yhteisön ja Islannin tasavallan välinen kirjeenvaihtona tehty sopimus.Sopimuksen teksti on tämän päätöksen liitteenä.2 artiklaKomissio, jota avustaa asetuksen (EY) N:o 3448/93(2) 15 artiklassa tarkoitettu komitea, antaa tämän päätöksen soveltamista koskevat yksityiskohtaiset säännöt kyseisen asetuksen 16 artiklassa säädettyä menettelyä noudattaen.3 artiklaNeuvoston puheenjohtajalla on oikeus nimetä henkilö, jolla on valtuudet allekirjoittaa 1 artiklassa tarkoitettu sopimus yhteisöä sitovasti.Tehty Luxemburgissa 21 päivänä kesäkuuta 1999.Neuvoston puolestaG. VERHEUGENPuheenjohtaja(1) EYVL L 301, 31.12.1972, s. 2.(2) EYVL L 318, 20.12.1993, s. 18, asetus sellaisena kuin se on viimeksi muutettuna asetuksella (EY) N:o 2491/98 (EYVL L 309, 19.11.1998, s. 28).


title: Euroopan parlamentin ja neuvoston päätös (EU) 2017/1600, annettu 13 päivänä syyskuuta 2017, Euroopan globalisaatiorahaston varojen käyttöönotosta Suomen hakemuksen johdosta – EGF/2017/002 FI/Microsoft 2

text:
               23.9.2017

               FI

               Euroopan unionin virallinen lehti

               L 245/5

         EUROOPAN PARLAMENTIN JA NEUVOSTON PÄÄTÖS (EU) 2017/1600,
   annettu 13 päivänä syyskuuta 2017,
   Euroopan globalisaatiorahaston varojen käyttöönotosta Suomen hakemuksen johdosta – EGF/2017/002 FI/Microsoft 2
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013 (1) ja erityisesti sen 15 artiklan 4 kohdan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (2) ja erityisesti sen 13 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, pyrkii tarjoamaan tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamaan heitä integroitumisessa uudelleen työmarkkinoille.

               (2)

               EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013 (3) 12 artiklassa säädetään.

               (3)

               Suomi toimitti 1 päivänä helmikuuta 2017 hakemuksen EGR:n varojen käyttöönottamiseksi Microsoft Oy:n (Microsoft Mobile Oy) ja sen yhdentoista toimittajan ja jatkojalostajan toteuttamien työntekijävähennysten ja toiminnan lopettamisen vuoksi. Hakemusta on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)

               Tämän vuoksi EGR:stä olisi otettava käyttöön 3 520 080 euroa rahoitustuen myöntämiseksi Suomen hakemuksen perusteella.

               (5)

               Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

         OVAT HYVÄKSYNEET TÄMÄN PÄÄTÖKSEN:
   1 artikla
   Otetaan Euroopan globalisaatiorahastosta käyttöön 3 520 080 euroa maksusitoumusmäärärahoina ja maksumäärärahoina osana varainhoitovuotta 2017 koskevaa unionin yleistä talousarviota.
   2 artikla
   Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
   Sitä sovelletaan 13 päivästä syyskuuta 2017.

      Tehty Strasbourgissa 13 päivänä syyskuuta 2017.

            Euroopan parlamentin puolesta

            Puhemies

         A. TAJANI

            Neuvoston puolesta

            Puheenjohtaja

         M. MAASIKAS

      (1)  EUVL L 347, 20.12.2013, s. 855.

      (2)  EUVL C 373, 20.12.2013, s. 1.

      (3)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).


title: Neuvoston päätös (YUTP) 2015/901, annettu 11 päivänä kesäkuuta 2015, Kosovossa toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP muuttamisesta

text:
               12.6.2015

               FI

               Euroopan unionin virallinen lehti

               L 147/21

         NEUVOSTON PÄÄTÖS (YUTP) 2015/901,
   annettu 11 päivänä kesäkuuta 2015,
   Kosovossa (1) toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 4 päivänä helmikuuta 2008 yhteisen toiminnan 2008/124/YUTP (2).

               (2)

               Neuvosto antoi 12 päivänä kesäkuuta 2014 päätöksen 2014/349/YUTP (3), jolla muutettiin yhteistä toimintaa 2008/124/YUTP ja jatkettiin sen voimassaoloa 14 päivään kesäkuuta 2016.

               (3)

               Neuvosto antoi 29 päivänä syyskuuta 2014 yhteisen toiminnan 2008/124/YUTP muuttamisesta päätöksen 2014/685/YUTP (4), jossa säädetään rahoitusohjeesta 15 päivästä lokakuuta 2014 lähtien 14 päivään kesäkuuta 2015 saakka.

               (4)

               Yhteistä toimintaa 2008/124/YUTP olisi muutettava siten, että vahvistetaan uusi rahoitusohje, jonka on tarkoitus kattaa 15 päivänä kesäkuuta 2015 alkava ja 14 päivänä kesäkuuta 2016 päättyvä ajanjakso.

               (5)

               EULEX KOSOVO toteutetaan tilanteessa, joka saattaa huonontua ja joka voi vaikuttaa haitallisesti Euroopan unionista tehdyn sopimuksen 21 artiklassa määrättyihin unionin ulkoisen toiminnan tavoitteisiin.

               (6)

               Yhteinen toiminta 2008/124/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan yhteisen toiminnan 2008/124/YUTP 16 artiklan 1 kohdan viimeinen alakohta seuraavasti:

      ”EULEX KOSOVOon liittyviin menoihin tarkoitettu rahoitusohje 15 päivästä kesäkuuta 2015 lähtien 14 päivään kesäkuuta 2016 saakka on 77 000 000 euroa.”

   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 11 päivänä kesäkuuta 2015.

            Neuvoston puolesta

            Puheenjohtaja

         A. MATĪSS

      (1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

      (2)  Neuvoston yhteinen toiminta 2008/124/YUTP, hyväksytty 4 päivänä helmikuuta 2008, Kosovossa toteutettavasta Euroopan unionin oikeusvaltio-operaatiosta, EULEX KOSOVO (EUVL L 42, 16.2.2008, s. 92).

      (3)  Neuvoston päätös 2014/349/YUTP, annettu 12 päivänä kesäkuuta 2014, Kosovossa toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP muuttamisesta (EUVL L 174, 13.6.2014, s. 42).

      (4)  Neuvoston päätös 2014/685/YUTP, annettu 29 päivänä syyskuuta 2014, Kosovossa toteutettavasta Euroopan unionin oikeusvaltio-operaatiosta, EULEX KOSOVO, hyväksytyn yhteisen toiminnan 2008/124/YUTP muuttamisesta (EUVL L 284, 30.9.2014, s. 51).


Avis juridique important

|

32001D0369

2001/369/EY: Neuvoston päätös, tehty 7 päivänä toukokuuta 2001, alueiden komitean brittiläisten varsinaisten jäsenten nimeämisestä

Virallinen lehti nro L 130 , 12/05/2001 s. 0040 - 0040

Neuvoston päätös,tehty 7 päivänä toukokuuta 2001,alueiden komitean brittiläisten varsinaisten jäsenten nimeämisestä(2001/369/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, että alueiden komiteassa on vapautunut kaksi varsinaisen jäsenen paikkaa John BATTYEn ja Jane HOREn erottua, mikä on annettu neuvostolle tiedoksi 3 päivänä huhtikuuta 2001,ottaa huomioon Yhdistyneen kuningaskunnan hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Derek BODEN alueiden komitean varsinaiseksi jäseneksi John BATTYEn tilalle sekä Ruth BAGNALL alueiden komitean varsinaiseksi jäseneksi Jane HOREn tilalle näiden jäljellä olevaksi toimikaudeksi eli 25 päivään tammikuuta 2002 saakka.Tehty Brysselissä 7 päivänä toukokuuta 2001.Neuvoston puolestaPuheenjohtajaB. Ringholm(1) EYVL L 28, 4.2.1998, s. 19.


Avis juridique important

|

41993D0022

Schengenin säännöstö - Toimeenpanevan komitean päätös, tehty 14 päivänä joulukuuta 1993, tiettyjen asiakirjojen luottamuksellisuudesta (SCH/Com-ex (93) 22 rev)

Virallinen lehti nro L 239 , 22/09/2000 s. 0129 - 0129

TOIMEENPANEVAN KOMITEAN PÄÄTÖS,tehty 14 päivänä joulukuuta 1993,tiettyjen asiakirjojen luottamuksellisuudesta(SCH/Com-ex (93) 22 rev)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ON PÄÄTTÄNYT SEURAAVAA:1. Voimassa olevan kansallisen lainsäädännön eroista huolimatta tiettyjä asiakirjoja on käsiteltävä luottamuksellisesti seuraavista kolmesta syystä:- Tiettyjen asiakirjojen julkistaminen voi olla ilmeisessä ristiriidassa asetettujen tavoitteiden kanssa.- Tietyissä asiakirjoissa voi lisäksi olla yksittäisiä henkilöitä tai hallinnollisia menettelyjä koskevia tietoja, joita saa julkaista.- Joissakin asiakirjoissa voi lisäksi olla tietoja niiden valmistustavasta tai ulkosuhteiden turvaamista koskevaa tietoa.2. Seuraavassa lueteltuja asiakirjoja on käsiteltävä luottamuksellisesti: yhteisen konsuliohjeiston liitteet 1, 5, 8, 9 ja 10, viisumipakon alaisten maiden luettelo, yhteinen käsikirja, SIRENE-käsikirja sekä kolme asiakirjaa, jotka mainitaan huumausaineita koskevassa päätöksessä (ulkorajojen tarkastusten tehostaminen: SCH/Stup (92) 45; valvottuja läpilaskuja koskeva käsikirja: SCH/Stup (92) 46 rev 4; sopimusvaltioiden alueelta tapahtuvan laittoman huumausaineiden viennin estämistä koskevat toimet: (SCH/Stup (92) 72 rev 3))(1).3. Jäsenvaltiot voivat sisällyttää SIRENE-käsikirjan ja yhteisen konsuliohjeiston liitteen 1 (viisumipakon alaisten maiden luettelo) kansallisiin ohjeistoihinsa ja käsikirjoihinsa.Pariisissa 14 päivänä joulukuuta 1993.PuheenjohtajaA. Lamassoure(1) Ks. SCH/Com-ex (98) 17.


title: 2006/700/EY: Neuvoston päätös, tehty 1 päivänä syyskuuta 2006 , Euroopan yhteisön ja sen jäsenvaltioiden ja Korean tasavallan välisen maailmanlaajuista siviilisatelliittinavigointijärjestelmää (GNSS) koskevan yhteistyösopimuksen allekirjoittamisesta yhteisön puolesta

text:
               19.10.2006

               FI

               Euroopan unionin virallinen lehti

               L 288/30

         NEUVOSTON PÄÄTÖS,
   tehty 1 päivänä syyskuuta 2006,
   Euroopan yhteisön ja sen jäsenvaltioiden ja Korean tasavallan välisen maailmanlaajuista siviilisatelliittinavigointijärjestelmää (GNSS) koskevan yhteistyösopimuksen allekirjoittamisesta yhteisön puolesta
   (2006/700/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 ja 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Komissio on neuvotellut maailmanlaajuista siviilisatelliittinavigointijärjestelmää (GNSS) koskevan yhteistyösopimuksen, jäljempänä ’sopimus’, Korean tasavallan kanssa.

               (2)

               Kyseinen 12 päivänä tammikuuta 2006 parafoitu sopimus olisi allekirjoitettava, sillä edellytyksellä, että sopimus tehdään myöhemmin,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja sen jäsenvaltioiden ja Korean tasavallan välisen maailmanlaajuista siviilisatelliittinavigointijärjestelmää (GNSS) koskevan yhteistyösopimuksen allekirjoittaminen sillä edellytyksellä, että neuvosto tekee päätöksen mainitun sopimuksen tekemisestä.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus yhteisön puolesta sillä edellytyksellä, että sopimus tehdään.

      Tehty Brysselissä 1 päivänä syyskuuta 2006.

            Neuvoston puolesta

            Puheenjohtaja

         E. TUOMIOJA

    ---documentbreak---

               19.10.2006

               FI

               Euroopan unionin virallinen lehti

               L 288/31

         Maailmanlaajuista siviilisatelliittinavigointijärjestelmää (GNSS) koskeva Euroopan yhteisön ja sen jäsenvaltioiden ja Korean tasavallan
   YHTEISTYÖSOPIMUS
   EUROOPAN YHTEISÖ, jäljempänä ’yhteisö’,
   sekä
   BELGIAN KUNINGASKUNTA,
   TŠEKIN TASAVALTA,
   TANSKAN KUNINGASKUNTA,
   SAKSAN LIITTOTASAVALTA,
   VIRON TASAVALTA,
   HELLEENIEN TASAVALTA,
   ESPANJAN KUNINGASKUNTA,
   RANSKAN TASAVALTA,
   IRLANTI,
   ITALIAN TASAVALTA,
   KYPROKSEN TASAVALTA,
   LATVIAN TASAVALTA,
   LIETTUAN TASAVALTA,
   LUXEMBURGIN SUURHERTTUAKUNTA,
   UNKARIN TASAVALTA
   MALTAN TASAVALTA,
   ALANKOMAIDEN KUNINGASKUNTA,
   ITÄVALLAN TASAVALTA,
   PUOLAN TASAVALTA,
   PORTUGALIN TASAVALTA,
   SLOVENIAN TASAVALTA,
   SLOVAKIAN TASAVALTA,
   SUOMEN TASAVALTA,
   RUOTSIN KUNINGASKUNTA,
   ISON-BRITANNIAN JA POHJOIS-IRLANNIN YHDISTYNYT KUNINGASKUNTA,
   Euroopan yhteisön perustamissopimuksen sopimuspuolet, jäljempänä ”jäsenvaltiot”,
   sekä
   KOREAN TASAVALTA, jäljempänä ”Etelä-Korea”,
   jäljempänä ’sopimuspuolet’, jotka
   OTTAVAT HUOMIOON yhteiset edut maailmanlaajuisen satelliittinavigointijärjestelmän (jäljempänä ’GNSS’) kehittämisessä siviilitarkoituksiin,
   PANEVAT MERKILLE Galileon merkityksen Euroopan ja Etelä-Korean navigointi- ja tietoinfrastruktuurille,
   PANEVAT MERKILLE Etelä-Korean satelliittinavigointitoiminnan kehittyneisyyden,
   OTTAVAT HUOMIOON GNSS-sovellusten lisääntyvän kehittämisen Etelä-Koreassa, Euroopassa ja maailman muissa osissa,
   OVAT SOPINEET SEURAAVAA:
   1 artikla
   Sopimuksen tarkoitus
   Sopimuksen tarkoitus on edistää, helpottaa ja vahvistaa sopimuspuolten välistä yhteistyötä maailmanlaajuisen siviilisatelliittinavigoinnin alalla osana Euroopan ja Etelä-Korean toimia maailmanlaajuisen siviilisatelliittinavigointijärjestelmän (GNSS) luomiseksi.
   2 artikla
   Määritelmät
   Tässä sopimuksessa tarkoitetaan

               a)

               ’tukijärjestelmillä’ alueellisia tai paikallisia järjestelmiä, jollainen on esimerkiksi European Geostationary Navigation Overlay System (EGNOS). Näiden mekanismien avulla maailmanlaajuisen GNSS-järjestelmän käyttäjille voidaan tarjota parempaa suorituskykyä, kuten parempaa tarkkuutta, saatavuutta, toimintavarmuutta ja luotettavuutta;

               b)

               ’Galileolla’ yhteisön, sen jäsenvaltioiden ja Euroopan avaruusjärjestön suunnittelemaa ja kehittämää itsenäistä eurooppalaista siviilihallinnon alaista GNSS-palveluja tarjoavaa siviilisatelliittinavigointi- ja ajanmääritysjärjestelmää. Galileon ylläpito voidaan siirtää yksityiselle osapuolelle. Galileo-ohjelmalla on tarkoitus luoda avoimia ja kaupallisia palveluja, ihmishenkien turvaamiseen tarkoitettuja ja pelastuspalveluja sekä suojattuja julkisesti säänneltyjä palveluja, joihin pääsy on rajoitettu valtuutetuille käyttäjille julkisella sektorilla;

               c)

               ’Galileon paikallisosalla’ paikallisia järjestelmiä, jotka tarjoavat Galileon satelliittivälitteisten navigointi- ja ajanmäärityssignaalien käyttäjille tietoja käytössä olevan pääjärjestelmän välittämien tietojen täydennykseksi. Paikallisosia voidaan käyttää järjestelmän ominaisuuksien parantamiseen lentoasemien ja satamien ympäristössä sekä kaupunkiympäristössä ja muissa maantieteellisesti haasteellisissa ympäristöissä. Galileo tarjoaa yleismalleja paikallisosille;

               d)

               ’maailmanlaajuisen navigoinnin, paikannuksen ja ajanmäärityksen laitteella’ mitä tahansa siviilikäyttöön tarkoitettua loppukäyttäjän laitetta, joka on suunniteltu lähettämään, vastaanottamaan tai käsittelemään satelliittivälitteisiä navigointi- tai -ajanmäärityssignaaleja palvelun tarjoamiseksi taikka toimimaan alueellisen tukijärjestelmän kanssa;

               e)

               ’sääntelytoimenpiteellä’ mitä tahansa lainsäädäntö-, sääntely-, sääntö-, menettely-, päätös-, politiikka- tai hallintotoimea;

               f)

               ’yhteentoimivuudella’ käyttäjätasolla tilannetta, jossa kaksijärjestelmävastaanotin voi käyttää kahden järjestelmän signaaleja yhdessä vastaavalla tai paremmalla suorituskyvyllä kuin käytettäessä vain yhtä järjestelmää;

               g)

               ’teollis- ja tekijänoikeuksilla’ Tukholmassa 14 päivänä heinäkuuta 1967 Maailman henkisen omaisuuden järjestön perustamisesta tehdyn yleissopimuksen 2 artiklan mukaisesti määriteltyä henkistä omaisuutta;

               h)

               ’vastuulla’ henkilön tai oikeushenkilön oikeudellista vastuuvelvollisuutta korvata toiselle henkilölle tai oikeushenkilölle aiheutunut vahinko erityisten oikeudellisten periaatteiden ja sääntöjen mukaisesti. Tämä velvollisuus voidaan määrätä sopimuksessa (sopimusvastuu) tai oikeusnormissa (sopimukseen perustumaton vastuu);

               i)

               ’salassapidettävällä tiedolla’ virallista joko EU:sta peräisin olevaa tai jäsenvaltioilta, EU:n ulkopuolisilta mailta tai kansainvälisiltä järjestöiltä saatua tietoa, joka on pidettävä luottamuksellisena ja jonka paljastumisesta voisi aiheutua eriasteista vahinkoa sopimuspuolten tai yksittäisten jäsenvaltioiden edulle, mukaan luettuna kansallinen turvallisuus. Tällainen tieto on merkitty luottamukselliseksi. Tällainen tieto on luokiteltu salaiseksi sopimuspuolten lakien ja asetusten mukaisesti ja sen luottamuksellisuus, koskemattomuus ja saatavuusrajoitukset turvataan.

         3 artikla
   Yhteistyötä koskevat periaatteet
   Sopimuspuolet sopivat noudattavansa seuraavia periaatteita tämän sopimuksen soveltamisalaan kuuluvissa yhteistyötoimissa:

               1)

               oikeuksien ja velvollisuuksien, mukaan luettuina rahoitusosuudet, yleiseen tasapainoon perustuva molemminpuolinen hyöty;

               2)

               kumppanuus Galileo-ohjelmassa Galileon hallintoa koskevien menettelyjen ja sääntöjen mukaisesti;

               3)

               vastavuoroiset mahdollisuudet osallistua yhteistyötoimiin Euroopan yhteisön ja sen jäsenvaltioiden sekä Etelä-Korean GNSS-siviilihankkeissa;

               4)

               yhteistoimintaan mahdollisesti vaikuttavien tietojen varhainen vaihto;

               5)

               asianmukainen teollis- ja tekijänoikeuksien suoja tämän sopimuksen 8 artiklan 3 kohdan mukaisesti;

               6)

               vapaus tarjota satelliittinavigointipalveluja sopimuspuolten alueella;

               7)

               GNSS-järjestelmään liittyvien tuotteiden rajoittamaton kauppa sopimuspuolten alueella.

         4 artikla
   Yhteistyöalat
   1.   Satelliittinavigoinnin ja -ajanmäärityksen yhteistyöalat ovat seuraavat: radiotaajuudet, tieteellinen tutkimus ja koulutus, teollinen yhteistyö, kaupan ja markkinoiden kehittäminen, standardit, sertifiointi ja sääntelytoimenpiteet, tukijärjestelmät, turvallisuus, vastuukysymykset ja kustannusten kattaminen. Sopimuspuolet voivat muuttaa 1 kohdan luetteloa tämän sopimuksen 14 artiklalla perustetun GNSS-ohjauskomitean päätöksellä.
   2.   Tähän sopimukseen ei sisälly sopimuspuolten välinen yhteistyö seuraavilla aloilla. Jos sopimuspuolet sopivat, että yhteistyön laajentamisesta näille aloille voidaan saada yhteisiä hyötyjä, niistä neuvotellaan ja tehdään sopimuspuolten välillä asianmukaiset sopimukset:

               2.1

               Galileon arkaluonteiset teknologiat sekä Euroopan yhteisöön tai sen jäsenvaltioihin sovellettavan vientivalvonnan ja ydinsulkua koskevien sääntelytoimenpiteiden piiriin kuuluvat tuotteet;

               2.2

               Galileon salaustekniikat ja tietoturva (INFOSEC);

               2.3

               Galileon järjestelmätason turvallisuusarkkitehtuuri (avaruus-, maa- ja käyttäjäosiot);

               2.4

               Galileon maailmanlaajuisen osion turvallisuusominaisuudet;

               2.5

               julkisesti säännellyt palvelut niiden määrittely-, kehitys-, toteutus-, testaus- ja arviointivaiheessa sekä operatiivisessa (hallinto ja käyttö) vaiheessa; sekä

               2.6

               satelliittinavigointia ja Galileo-järjestelmää koskevan salassapidettävän tiedon vaihto.

         3.   Tämä sopimus ei vaikuta Euroopan yhteisön lainsäädännössä Galileo-ohjelman toimintaa varten säädettyyn institutionaaliseen rakenteeseen. Tämä sopimus ei myöskään vaikuta sovellettaviin sääntelytoimenpiteisiin, joilla pannaan täytäntöön ydinsulku- ja vientivalvontavelvoitteet, mukaan luettuina teknologian aineettoman viennin valvonta, eikä kansallista turvallisuutta koskeviin toimenpiteisiin.
   5 artikla
   Yhteistyömuodot
   1.   Sopimuspuolten on sovellettavien sääntelytoimenpiteidensä mukaisesti käytännön mahdollisuuksien mukaan edistettävä tähän sopimukseen perustuvia yhteistyötoimia tarjotakseen tasavertaiset mahdollisuudet osallistua toistensa toimiin 4 artiklassa mainituilla aloilla.
   2.   Sopimuspuolet sopivat toteuttavansa tämän sopimuksen 6–13 artiklassa mainittuja yhteistyötoimia.
   6 artikla
   Radiotaajuudet
   1.   Sopimuspuolet sopivat jatkavansa yhteistyötä ja vastavuoroista tukea radiotaajuusasioissa Kansainvälisessä teleliitossa saavutettujen tulosten pohjalta.
   2.   Tässä yhteydessä sopimuspuolet vaihtavat tietoja taajuuksia koskevista hakemuksista ja edistävät riittävien taajuuksien osoittamista Galileolle ja tulevalle eteläkorealaiselle GNSS-järjestelmälle, mukaan luettuna satelliittipohjainen tukijärjestelmä (Satellite Based Augmentation System, SBAS), jotta voidaan varmistaa Galileo-palvelujen saatavuus käyttäjien hyödyksi maailmanlaajuisesti ja etenkin Etelä-Koreassa ja yhteisössä.
   3.   Sopimuspuolet pitävät tärkeänä suojata radionavigointitaajuudet katkoksilta ja häiriöiltä, ja yksilöivät häiriöiden lähteitä ja etsivät yhteisesti hyväksyttäviä ratkaisuja tällaisten häiriöiden torjumiseksi.
   4.   Sopimuspuolet sopivat, että ne antavat 14 artiklassa tarkoitetulle komitealle tehtäväksi määritellä asianmukaiset mekanismit toimivien yhteyksien ja yhteistyön varmistamiseksi tällä alalla.
   5.   Tällä sopimuksella ei millään tavoin poiketa Kansainvälisen teleliiton sovellettavista säännöistä, kuten radio-ohjesäännöstä.
   7 artikla
   Tieteellinen tutkimus
   Sopimuspuolet edistävät yhteisiä tutkimustoimia GNSS:n alalla Euroopan ja Etelä-Korean tutkimusohjelmissa, mukaan luettuina Euroopan yhteisön tutkimuksen ja teknologian kehittämisen puiteohjelma ja Euroopan avaruusjärjestön ja GNSS:än liittyvien Etelä-Korean ministeriöiden ja laitosten tutkimusohjelmat.
   Yhteisten tutkimustoimien on edistettävä siviilikäyttöön tulevan GNSS:n jatkokehityksen suunnittelua.
   Sopimuspuolet sopivat, että ne antavat 14 artiklassa tarkoitetulle komitealle tehtäväksi määritellä asianmukaiset mekanismit toimivan yhteydenpidon ja tutkimusohjelmiin osallistumisen varmistamiseksi.
   8 artikla
    Yhteistyö teollisuuden alalla
   1.   Sopimuspuolet edistävät ja tukevat toistensa yritysten välistä yhteistyötä muun muassa yhteisyrityksissä sekä edistämällä eteläkorealaisten yritysten osallistumista asianmukaisiin eurooppalaisiin toimialajärjestöihin ja eurooppalaisten yritysten osallistumista asianmukaisiin eteläkorealaisiin toimialajärjestöihin, missä tavoitteena on Galileo-järjestelmän toimintakuntoon saattaminen sekä Galileo-sovellusten ja -palvelujen käytön ja kehittämisen edistäminen.
   2.   Sopimuspuolet asettavat 14 artiklalla perustetun ohjauskomitean alaisuuteen yritysten yhteistyötä käsittelevän yhteisen neuvoa-antavan työryhmän, joka tarkastelee ja ohjaa yhteistyötä satelliittien kehittämisessä ja valmistuksessa, laukaisupalveluissa, maa-asemien varustelussa ja sovellustuotteissa.
   3.   Teollisen yhteistyön helpottamiseksi sopimuspuolet myöntävät ja turvaavat teollis- ja tekijänoikeuksien riittävän ja tosiasiallisen suojan Galileon/EGNOSin kehittämisen ja toiminnan kannalta merkityksellisillä aloilla TRIPS-sopimuksessa ja molempien sopimuspuolten allekirjoittamissa kansainvälisissä yleissopimuksissa vahvistettujen asiaankuuluvien kansainvälisten normien mukaisesti; tähän luetaan kuuluvaksi myös tällaisten normien noudattamisen tehokas valvonta.
   4.   Mikäli Etelä-Korea aikoo viedä varta vasten Galileo-ohjelmassa kehitettyjä tai siinä rahoitettuja arkaluonteisia tuotteita tai teknologiaa kolmansiin maihin, sen on saatava tähän ennakkoon lupa toimivaltaiselta Galileo-turvallisuusviranomaiselta, jos kyseinen viranomainen on määritellyt kyseiset tuotteet tai teknologian vientivalvonnan piiriin kuuluviksi. Mahdollisissa tämän sopimuksen 4 artiklan 2 kohdassa tarkoitetuissa sopimuksissa on samoin määrättävä sopimuspuoliin sovellettavasta asianmukaisesta mekanismista, jonka kautta tiettyjen tuotteiden tai aineistojen vientiä suositellaan luvanvaraiseksi.
   5.   Sopimuspuolet edistävät ja vahvistavat Euroopan avaruusjärjestön ja GNSS:än liittyvien Etelä-Korean ministeriöiden ja laitosten välisiä yhteyksiä sopimuksen tavoitteiden saavuttamiseksi.
   9 artikla
   Kauppa ja markkinoiden kehittäminen
   1.   Sopimuspuolet edistävät yhteisön ja Etelä-Korean satelliittinavigoinnin infrastruktuuriin, laitteisiin, Galileon paikallisosiin ja sovelluksiin kohdistuvaa kauppaa ja investointeja.
   2.   Tätä varten sopimuspuolet pyrkivät lisäämään yleisön tietoisuutta Galileo-satelliittinavigointitoiminnasta, yksilöivät mahdollisia esteitä GNSS-sovellusten kasvulle ja edistävät tätä kasvua asianmukaisin toimenpitein.
   3.   Määritelläkseen käyttäjätarpeet ja vastatakseen niihin sopimuspuolet harkitsevat yhteisen GNSS-käyttäjäfoorumin perustamista.
   4.   Tämä sopimus ei vaikuta maailmankauppajärjestön perustamisesta tehdystä Marrakechin sopimuksesta aiheutuviin sopimuspuolten oikeuksiin ja velvoitteisiin.
   10 artikla
   Standardit, sertifiointi ja sääntelytoimenpiteet
   1.   Sopimuspuolet tunnustavat maailmanlaajuisia satelliittinavigointipalveluja koskevaa kansainvälistä standardointia ja sertifiointia koskevien lähestymistapojen koordinoinnin merkityksen ja näin ollen tukevat yhdessä Galileon standardien kehittämistä ja edistävät niiden soveltamista maailmanlaajuisesti painottaen yhteentoimivuutta muiden GNSS-järjestelmien kanssa.
   Koordinoinnin yhtenä tavoitteena on edistää Galileo-palvelujen laajaa ja innovatiivista käyttöä avoimiin ja kaupallisiin tarkoituksiin ja ihmishengen turvaamistarkoituksiin maailmanlaajuisena navigointi- ja ajanmääritysstandardina. Sopimuspuolet sopivat pyrkivänsä luomaan suotuisat olosuhteet Galileo-sovellusten kehittämiselle.
   2.   Tämän sopimuksen tavoitteiden edistämiseksi ja toteuttamiseksi sopimuspuolet tekevät tarvittaessa yhteistyötä kaikissa satelliittipaikannukseen, -navigointiin ja ajanmääritykseen liittyvissä kysymyksissä, joita käsitellään erityisesti Kansainvälisessä siviili-ilmailujärjestössä, Kansainvälisessä merenkulkujärjestössä ja Kansainvälisessä teleliitossa.
   3.   Kahdenvälisellä tasolla sopimuspuolet varmistavat, että GNSS:n teknisiin standardeihin, sertifiointiin ja lupavaatimuksiin ja -menettelyihin liittyvät toimenpiteet eivät muodosta tarpeettomia kaupan esteitä. Kansallisten vaatimusten on pohjauduttava puolueettomiin, syrjimättömiin ja avoimiin sovellettaviin perusteisiin.
   4.   Sopimuspuolet ryhtyvät tarvittaviin sääntelytoimenpiteisiin, jotta Galileo-vastaanotinten sekä maanpäällisten ja avaruuteen sijoitettavien osien käyttö on mahdollista niiden lainkäyttövaltaan kuuluvilla alueilla. Tältä osin Korean tasavallan hallitus myöntää radioviestinnän alalla Galileolle vähintään yhtä suotuisan kohtelun kuin muille vastaaville palveluille.
   5.   Sopimuspuolet edistävät Etelä-Korean edustajien osallistumista eurooppalaisiin standardointielimiin.
   11 artikla
   Maailmanlaajuisten ja alueellisten maanpäällisten GNSS-tukijärjestelmien kehittäminen
   1.   Sopimuspuolet tekevät yhteistyötä määritelläkseen ja toteuttaakseen sellaiset maanpäälliset järjestelmäarkkitehtuurit, jotka takaavat mahdollisimman hyvin Galileon ja EGNOSin toimintavarmuuden ja -tarkkuuden sekä Galileo- ja EGNOS-palvelujen jatkuvuuden ja niiden yhteentoimivuuden muiden GNSS-järjestelmien kanssa.
   2.   Tätä varten sopimuspuolet tekevät alueellisen tason yhteistyötä Galileoon perustuvan alueellisen maanpäällisen tukijärjestelmän toteuttamiseksi Etelä-Koreassa. Kyseisen alueellisen järjestelmän odotetaan tarjoavan Galileo-järjestelmän yleisesti tarjoamien palvelujen lisäksi palveluja, jotka tukevat alueellista toimintavarmuutta. Sopimuspuolet voivat harkita aluksi laajentavansa EGNOS-järjestelmän Itä-Aasian alueelle.
   3.   Paikallisella tasolla sopimuspuolet helpottavat Galileon paikallisosien kehittämistä.
   12 artikla
   Turvallisuus
   1.   Sopimuspuolet suojaavat maailmanlaajuiset siviilisatelliittinavigointijärjestelmät väärinkäytöltä, häiriöiltä, katkoksilta ja ilkivallalta.
   2.   Sopimuspuolet toteuttavat kaikki kohtuudella toteutettavissa olevat toimenpiteet varmistaakseen satelliittinavigointipalvelujen ja niihin liittyvän infrastruktuurin keskeytymättömän toiminnan ja turvallisuuden lainkäyttöalueillaan.
   3.   Sopimuspuolet toteavat, että Galileo-järjestelmän ja -palvelujen turvallisuuteen tähtäävä yhteistyö on tärkeä yhteinen tavoite.
   4.   Tämän vuoksi sopimuspuolet luovat asianmukaisen neuvottelukanavan GNSS:n turvallisuuskysymysten ratkaisemiseksi.
   Sopimuspuolten toimivaltaiset turvallisuusviranomaiset määrittelevät keskenään käytännön järjestelyt ja menettelyt.
   13 artikla
   Vastuu ja kustannusten kattaminen
   Sopimuspuolet tekevät yhteistyötä määritelläkseen ja toteuttaakseen vastuujärjestelmän ja kustannusten kattamisen järjestelyt, jotta voidaan helpottaa GNSS-palvelujen tarjoamista siviilitarkoituksiin.
   14 artikla
   Yhteistyömekanismi
   1.   Tähän sopimukseen perustuvien yhteistyötoimien koordinoinnista ja tukemisesta vastaa Etelä-Korean puolesta Korean tasavallan hallitus ja yhteisön ja sen jäsenvaltioiden puolesta Euroopan komissio.
   2.   Kyseiset kaksi elintä perustavat 1 artiklassa tarkoitetun tavoitteen mukaisesti GNSS-ohjauskomitean, jäljempänä ’komitea’, joka hallinnoi tätä sopimusta. Komitea koostuu molempien sopimuspuolten virallisista edustajista, ja se vahvistaa yksimielisesti oman työjärjestyksensä.
   Ohjauskomitean tehtävänä on

               a)

               edistää sopimukseen liittyviä eri yhteistyötoimia, tehdä sopimuspuolille niitä koskevia suosituksia ja valvoa tällaisia toimia;

               b)

               antaa sopimuspuolille neuvoja siitä, miten tämän sopimuksen periaatteiden mukaista yhteistyötä voidaan tehostaa ja lisätä;

               c)

               arvioida tämän sopimuksen toimivuutta ja täytäntöönpanoa; ja

               d)

               keskustella mahdollisuudesta laajentaa yhteistyötä 4 artiklan 2 kohdassa tarkoitetuille aloille.

         3.   Komitea kokoontuu pääsääntöisesti kerran vuodessa. Kokoukset pyritään järjestämään vuorotellen yhteisössä ja Etelä-Koreassa. Ylimääräisiä kokouksia voidaan järjestää jommankumman sopimuspuolen pyynnöstä.
   Komiteassa tai sen lukuun työskentelystä syntyneet kustannukset kattaa se sopimuspuoli, joka suositteli tai nimesi kyseiset komitean jäsenen tai jäsenet. Kokouksen isäntänä toimiva sopimuspuoli vastaa komitean kokouksiin suoraan liittyvistä kustannuksista matka- ja majoituskustannuksia lukuun ottamatta. Komitea voi asettaa teknisiä työryhmiä käsittelemään sopimuspuolten tarpeelliseksi katsomia erityisiä kysymyksiä, kuten teollista yhteistyötä ja standardointia.
   4.   Sopimuspuolet pitävät tervetulleena Etelä-Korean mahdollista osallistumista Euroopan GNSS-valvontaviranomaisen toimintaan Euroopan yhteisön lainsäädännön ja tällaisesta osallistumisesta vahvistettujen sääntöjen ja menettelyjen mukaisesti.
   15 artikla
   Rahoitus
   1.   Kukin sopimuspuoli kattaa tästä sopimuksesta aiheutuvien velvoitteiden täyttämisestä sille aiheutuvat kustannukset, elleivät sopimuspuolet asiasta toisin sovi. 14 artiklan 4 kohdassa tarkoitettuihin sääntöihin ja menettelyihin sisältyy sen Euroopan unionin ulkopuolisen maan asianmukainen rahoitusosuus Galileo-ohjelmaan, joka päättää esittää hakemuksen valvontaviranomaisen toimintaan osallistumiseksi.
   2.   Sopimuspuolet toteuttavat kaikki kohtuudella toteutettavissa olevat toimet lakejaan ja asetuksiaan noudattaen helpottaakseen tämän sopimuksen soveltamisalaan kuuluvaan yhteistoimintaan osallistuvien henkilöiden tai siinä käytettävien materiaalien, pääoman, tietojen ja välineiden alueelleen tuloa, siellä oloa ja sieltä poistumista.
   3.   Kun tähän yhteistoimintaan kuuluvista yhden sopimuspuolen järjestelmistä myönnetään taloudellista tukea toisesta sopimuspuolesta tuleville osallistujille, kaikki tällaiset yhden sopimuspuolen toisesta sopimuspuolesta tuleville osallistujille myöntämät avustukset, rahoitusosuudet ja muut tukimuodot on vapautettava veroista ja tulleista kunkin sopimuspuolen alueella tällaisia avustuksia ja tukia myönnettäessä voimassa olevien lakien ja asetusten mukaisesti.
   16 artikla
   Tietojenvaihto
   1.   Sopimuspuolet luovat hallinnolliset järjestelyt ja yhteyspisteet helpottamaan yhteydenpitoa ja tämän sopimuksen määräysten käytännön täytäntöönpanoa.
   2.   Sopimuspuolet edistävät myös satelliittinavigointiin liittyvää muuta tiedonvaihtoa sopimuspuolten instituutioiden ja yritysten välillä.
   17 artikla
   Neuvottelut ja erimielisyyksien ratkaiseminen
   1.   Sopimuspuolet keskustelevat viipymättä kumman tahansa sopimuspuolen pyynnöstä kysymyksistä, jotka koskevat tämän sopimuksen tulkintaa tai soveltamista. Tämän sopimuksen tulkintaa tai soveltamista koskevat mahdolliset erimielisyydet ratkaistaan sopimuspuolten välisillä neuvotteluilla.
   2.   Tämän artiklan 1 kohta ei rajoita sopimuspuolten mahdollisuutta ratkaista erimielisyys WTO-sopimusten mukaisesti.
   18 artikla
   Voimaantulo ja irtisanominen
   1.   Tämä sopimus tulee voimaan sitä päivää seuraavan kuukauden ensimmäisenä päivänä, jonka kuluessa sopimuspuolet ovat ilmoittaneet voimaantulon edellyttämien menettelyjen päätökseen saattamisesta. Ilmoitukset toimitetaan Euroopan unionin neuvostolle, joka toimii tämän sopimuksen tallettajana.
   2.   Tämän sopimuksen päättyminen ei vaikuta sen perusteella toteutettujen järjestelyjen eikä teollis- ja tekijänoikeuksien alalla syntyneiden erityisten oikeuksien ja velvoitteiden voimassaoloon tai kestoon.
   3.   Tätä sopimusta voidaan muuttaa sopimuspuolten kirjallisella sopimuksella. Tähän sopimukseen tehtävät muutokset tulevat voimaan sitä päivää seuraavan kuukauden ensimmäisenä päivänä, jonka kuluessa sopimuspuolet ovat ilmoittaneet sopimuksen tallettajalle voimaantulon edellyttämien menettelyjen päätökseen saattamisesta.
   4.   Tämä sopimus on voimassa viisi vuotta, ja sen voimassaolo jatkuu tämän jälkeen, ellei kumpikaan sopimuspuoli päätä sopimusta ensimmäisen viisivuotiskauden loppuessa tai koska tahansa sen jälkeen antamalla toiselle sopimuspuolelle kuusi kuukautta etukäteen kirjallisen ennakkoilmoituksen aikomuksestaan päättää sopimus.

      Tämä sopimus on tehty kahtena kappaleena englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin, viron ja korean kielellä, ja jokainen teksti on yhtä todistusvoimainen.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la Republique française

         Thar cheani Na hÉireann
         For Ireland

         Per la Repubblica italiana

         Για την Κυπριακή Δημοκρατία,

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Repubblika ta’ Malta

         Voor het Koninkrijk der Nederlanden

         Für die Republik Osterreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovenskú republiku

         Suomen tasavallan puolesta
         For Republiken Finland

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         Za Evropské společenství
         For det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per Ia Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitâ Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vagnar


Avis juridique important

|

31994D0262

94/262/EHTY, EY, Euratom: Euroopan parlamentin päätös tehty 9 päivänä maaliskuuta 1994 oikeusasiamiehen ohjesäännöstä ja hänen tehtäviensä hoitamista koskevista yleisistä ehdoista

Virallinen lehti nro L 113 , 04/05/1994 s. 0015 - 0018 Suomenk. erityispainos Alue 1 Nide 3 s. 0133  Ruotsink. erityispainos Alue 1 Nide 3 s. 0133

Euroopan parlamentin päätös  tehty 9 päivänä maaliskuuta 1994  oikeusasiamiehen ohjesäännöstä ja hänen tehtäviensä hoitamista koskevista yleisistä ehdoistaEUROOPAN PARLAMENTTI  jokaottaa huomioon Euroopan yhteisöjen perustamissopimukset sekä erityisesti Euroopan yhteisön perustamissopimuksen 138 e artiklan 4 kohdan  Euroopan hiili- ja teräsyhteisön perustamissopimuksen 20 d artiklan 4 kohdan ja Euroopan atomienergiayhteisön perustamissopimuksen 107 d artiklan 4 kohdan ottaa huomioon komission lausunnon ottaa huomioon neuvoston hyväksymisen sekä katsoo  ettäolisi vahvistettava oikeusasiamiehen ohjesääntö ja hänen tehtäviensä hoitamista koskevat yleiset ehdot Euroopan yhteisöjen perustamissopimusten määräysten mukaisesti olisi määritettävä edellytykset  joiden mukaisesti kantelu voidaan saattaa oikeusasiamiehen käsiteltäväksi  sekä oikeusasiamiehen tehtävien hoitamisen ja oikeudenkäynti- tai hallinnollisten menettelyjen välinen suhde oikeusasiamiehellä  joka voi toimia myös omasta aloitteestaan  on oltava mahdollisuus saada kaikki tehtäviensä suorittamiseksi tarvittava aineisto; tätä varten yhteisön toimielinten ja laitosten on toimitettava oikeusasiamiehelle tämän niiltä pyytämät tiedot  paitsi aiheellisella tavalla perustelluista salassapitosyistä ja sanotun kuitenkaan rajoittamatta oikeusasiamiehen velvollisuutta olla ilmaisematta tällaisia tietoja; jäsenvaltioiden viranomaisten on toimitettava oikeusasiamiehelle kaikki tarvittavat tiedot  paitsi jos näihin tietoihin sovelletaan salassapitoa koskevia lakeja tai asetuksia taikka tietojen välittämistä estäviä säännöksiä; jollei oikeusasiamiestä avusteta toivotulla tavalla  hän antaa tämän tiedoksi Euroopan parlamentille  jonka tehtävänä on toteuttaa aiheelliset toimenpiteet olisi määrättävä menettelyistä  joita noudatetaan  kun oikeusasiamiehen tutkimusten tuloksista käy ilmi epäkohtia; olisi myös määrättävä oikeusasiamiehen Euroopan parlamentille vuosittain kunkin kauden lopussa antamasta kattavasta kertomuksesta oikeusasiamiehen ja hänen henkilöstönsä velvollisuutena on käsitellä tehtäviään hoitaessaan saamansa tiedot luottamuksellisina; oikeusasiamiehen on puolestaan annettava toimivaltaisille viranomaisille tiedoksi seikat  joilla hän arvioi voivan olla rikosoikeudellista merkitystä ja jotka ovat tulleet hänen tietoonsa tutkimuksen yhteydessä olisi määrättävä oikeusasiamiehen ja tietyissä jäsenvaltioissa toimivien samankaltaisten viranomaisten välisestä yhteistyömahdollisuudesta kulloinkin sovellettavan kansallisen lainsäädännön mukaisesti Euroopan parlamentin tehtävänä on nimittää oikeusasiamies jokaisen vaalikautensa alussa ja sen ajaksi sellaisista henkilöistä  jotka ovat Euroopan unionin kansalaisia  joiden riippumattomuus on kiistaton ja jotka täyttävät kelpoisuusvaatimukset olisi määrättävä ehdoista  joiden mukaisesti oikeusasiamiehen tehtävät päättyvät oikeusasiamiehen on hoidettava tehtäväänsä täysin riippumattomana  mistä hän antaa juhlallisen vakuutuksen Euroopan yhteisöjen tuomioistuimessa aloittaessaan tehtäväänsä; olisi määritettävä oikeusasiamiehen tehtävien luonteen kanssa ristiriidassa oleva toiminta sekä oikeusasiamiehelle myönnettävä kohtelu  erioikeudet ja vapaudet olisi annettava määräyksiä sihteeristön virkamiehistä ja muista henkilöstöön kuuluvista  joiden on avustettava oikeusasiamiestä  sekä oikeusasiamiehen talousarviosta; oikeusasiamiehen kotipaikka on sama kuin Euroopan parlamentin kotipaikka  jaoikeusasiamiehen tehtävänä on antaa tämän päätöksen täytäntöönpanoa koskevat määräykset; lisäksi olisi vahvistettava tiettyjä  ensimmäiseen oikeusasiamieheen  joka nimitetään Euroopan unionista tehdyn sopimuksen voimaantulon jälkeen  sovellettavia siirtymämääräyksiä ON PÄÄTTÄNYT SEURAAVAA:1 artikla1.  Oikeusasiamiehen ohjesääntö ja hänen tehtäviensä hoitamista koskevat yleiset ehdot vahvistetaan tällä päätöksellä Euroopan yhteisön perustamissopimuksen 138 e artiklan 4 kohdan  Euroopan hiili- ja teräsyhteisön perustamissopimuksen 20 d artiklan 4 kohdan ja Euroopan atomienergiayhteisön perustamissopimuksen 107 d artiklan 4 kohdan mukaisesti.2.  Oikeusasiamies hoitaa tehtäviään yhteisöjen toimielimissä ja laitoksissa perustamissopimuksissa myönnettyjen toimivaltuuksien mukaisesti.3.  Oikeusasiamies ei voi osallistua asian käsittelyyn tuomioistuimessa eikä asettaa oikeuden päätöstä kyseenalaiseksi.2 artikla1.  Oikeusasiamies osallistuu edellä tarkoitetuissa perustamissopimuksissa vahvistettujen edellytysten ja rajoitusten mukaisesti epäkohtien paljastamiseen yhteisöjen toimielinten ja laitosten toiminnassa  lukuun ottamatta yhteisöjen tuomioistuimen ja yhteisöjen ensimmäisen oikeusasteen tuomioistuimen toimintaa lainkäyttöeliminä  ja suositusten antamiseen epäkohtien poistamiseksi. Minkään muun viranomaisen tai kenenkään muun henkilön toiminnasta ei voi kannella oikeusasiamiehelle.2.  Euroopan unionin kansalaiset taikka ne luonnolliset henkilöt tai oikeushenkilöt  joiden asuinpaikka tai sääntömääräinen kotipaikka on jossakin Euroopan unionin jäsenvaltiossa  voivat saattaa oikeusasiamiehen käsiteltäväksi suoraan tai Euroopan parlamentin jäsenten välityksellä kantelun epäkohdasta yhteisöjen toimielinten tai laitosten toiminnassa  lukuun ottamatta yhteisöjen tuomioistuimen ja yhteisöjen ensimmäisen oikeusasteen tuomioistuimen toimintaa lainkäyttöeliminä. Oikeusasiamies antaa asian tiedoksi kyseiselle toimielimelle tai elimelle heti saatuaan kantelun käsiteltäväksi.3.  Kantelusta on käytävä ilmi sen kohde sekä sen tekijän henkilöllisyys; kyseinen henkilö voi pyytää  että kantelu käsitellään luottamuksellisena.4.  Kantelu on tehtävä kahden vuoden kuluessa siitä päivästä  jona kantelun tekijä sai tietoonsa kanteluun oikeuttavat seikat  ja ennen kantelun tekemistä on aiheelliset hallinnolliset menettelyt oltava suoritettu toimielimissä ja elimissä  joita asia koskee.5.  Oikeusasiamies voi neuvoa kantelun tekijää kääntymään toisen viranomaisen puoleen.6.  Oikeusasiamiehelle esitetyt kantelut eivät keskeytä oikeudenkäyntiin tai hallinnolliseen menettelyyn liittyvän valitusajan kulumista.7.  Kun oikeusasiamiehen on ilmoitettava  ettei hän voi vastaanottaa tai käsitellä loppuun asti esiin tuotuja seikkoja sen vuoksi  että niitä käsitellään tai on käsitelty oikeudenkäynnissä  hänen aikaisemmin mahdollisesti saamansa tutkimustulokset arkistoidaan.8.  Oikeusasiamiehelle voidaan kannella yhteisöjen toimielinten ja elinten sekä näiden virkamiesten tai muiden henkilöstöön kuuluvien välisiin työsuhteisiin liittyvistä asioista vain jos asianosainen on käyttänyt hallinnon sisäiset valitusmahdollisuudet  erityisesti virkamiehiin sovellettavien henkilöstösääntöjen 90 artiklan 1 ja 2 kohdassa tarkoitetut menettelyt  ja vasta kun vastausta koskeva määräaika on päättynyt sen viranomaisen osalta  johon on vedottu.9.  Oikeusasiamies antaa viipymättä kantelun tekijälle tiedoksi  mihin toimenpiteisiin kantelu on mahdollisesti johtanut.3 artikla1.  Oikeusasiamies suorittaa omasta aloitteestaan tai kantelun seurauksena perustelluiksi arvioimansa tutkimukset mahdollisten epäkohtien selvittämiseksi yhteisöjen toimielinten ja elinten toiminnassa. Hän antaa asian tiedoksi kyseiselle toimielimelle tai elimelle  joka voi toimittaa oikeusasiamiehelle hyödyllisiä huomioitaan.2.  Yhteisöjen toimielinten ja elinten on toimitettava oikeusasiamiehelle tämän pyytämät tiedot ja myönnettävä tälle pääsy asianomaisiin asiakirjoihin. Ne voivat kieltäytyä tästä vain aiheellisella tavalla perustelluista salassapitosyistä.Pääsyn jäsenvaltion sellaisiin asiakirjoihin  joihin sovelletaan salassapitoa koskevaa lakia tai asetusta  ne myöntävät vain jäsenvaltion etukäteen antamalla suostumuksella. Muihin jäsenvaltion asiakirjoihin ne myöntävät pääsyn ilmoitettuaan tästä jäsenvaltiolle.Oikeusasiamies ei 4 ariklan mukaisesti näissä kahdessa tapauksessa voi ilmaista asiakirjojen sisältöä.Yhteisöjen toimielinten virkamiehen tai muun niiden henkilöstöön kuuluvan on oikeusasiamiehen pyynnöstä toimittava todistajana; hän esiintyy oman hallintoyksikkönsä nimissä ja sen määräysten alaisena ja häntä koskee salassapitovelvollisuus.3.  Jäsenvaltioiden viranomaisten on toimitettava oikeusasiamiehelle tämän pyynnöstä ja jäsenvaltioiden Euroopan yhteisöissä olevien pysyvien edustajien välityksellä tiedot  joiden avulla voidaan selvittää yhteisöjen toimielinten tai laitosten toiminnan epäkohtia  paitsi jos näihin tietoihin sovelletaan salassapitoa koskevia lakeja tai asetuksia taikka tietojen välittämistä estäviä säännöksiä. Tässä jälkimmäisessä tapauksessa asianosaisena oleva jäsenvaltio voi kuitenkin antaa oikeusasiamiehelle kyseiset tiedot edellyttäen  että tämä sitoutuu olemaan ilmaisematta niiden sisältöä.4.  Jos oikeusasiamiestä ei avusteta tämän toivomalla tavalla  hän antaa asian tiedoksi Euroopan parlamentille  joka toteuttaa aiheelliset toimenpiteet.5.  Oikeusasiamies pyrkii kyseisen toimielimen tai elimen kanssa mahdollisuuksien mukaan poistamaan epäkohdan ja antamaan tyydyttävän vastauksen kanteluun.6.  Jos oikeusasiamies toteaa epäkohdan  hän saattaa asian sen toimielimen tai elimen käsiteltäväksi  jota asia koskee  ja toimittaa tälle tapauksen mukaan ehdotuksia suosituksiksi. Kyseinen toimielin tai elin antaa yksityiskohtaisen lausuntonsa hänelle kolmen kuukauden kuluessa.7.  Tämän jälkeen oikeusasiamies antaa asiasta kertomuksen Euroopan parlamentille ja kyseiselle toimielimelle tai elimelle. Hän voi lausunnossaan esittää suosituksia. Oikeusasiamies antaa kantelun tekijälle tiedoksi tutkimuksen tulokset  kyseisen toimielimen tai elimen lausunnon ja mahdollisesti esittämänsä suositukset.8.  Oikeusasiamies antaa kunkin vuosittaisen kauden lopussa Euroopan parlamentille kertomuksen tutkimustensa tuloksista.4 artikla1.  Oikeusasiamies ja hänen henkilöstönsä - joihin sovelletaan Euroopan yhteisöjen perustamissopimuksen 214 artiklaa  Euroopan hiili- ja teräsyhteisön perustamissopimuksen 47 artiklan toista kohtaa ja Euroopan atomienergiayhteisön perustamissopimuksen 194 artiklaa - eivät saa ilmaista tietoja ja asiakirjoja  joista ne ovat saaneet tiedon suorittamiensa tutkimusten yhteydessä. Heidän velvollisuutenaan on myös käsitellä luottamuksellisina sellaiset tiedot  jotka voisivat aiheuttaa haittaa kantelun tekijälle tai jollekin muulle henkilölle  jota asia koskee  sanotun kuitenkaan rajoittamatta 2 kohdan määräysten soveltamista.2.  Jos oikeusasiamiehen tietoon tulee tutkimuksen yhteydessä seikkoja  joilla hän arvioi voivan olla rikosoikeudellista merkitystä  hän antaa asian viipymättä tiedoksi kansallisille toimivaltaisille viranomaisille jäsenvaltioiden Euroopan yhteisöissä olevien pysyvien edustajien välityksellä  sekä tapauksen mukaan sille yhteisöjen toimielimelle  jonka alaisena kyseinen virkamies tai muu henkilöstöön kuuluva on  jolloin kyseinen toimielin voi mahdollisesti soveltaa Euroopan yhteisöjen erioikeuksia ja vapauksia koskevan pöytäkirjan 18 artiklan toista kohtaa. Oikeusasiamies voi myös antaa kyseiselle yhteisöjen toimielimelle tai elimelle tiedoksi seikat  jotka asettavat näiden virkamiesten tai muiden henkilöstöön kuuluvien käyttäytymisen kurinpidollisesti kyseenalaiseksi.5 artiklaOikeusasiamies voi kulloinkin sovellettavan kansallisen lainsäädännön mukaisesti olla yhteistyössä tietyissä jäsenvaltioissa toimivien samankaltaisten viranomaisten kanssa siltä osin kuin tämä voi osaltaan parantaa oikeusasiamiehen tutkimusten tehokkuutta ja hänelle kanteluja tekevien henkilöiden oikeuksista ja eduista huolehtimista. Oikeusasiamies ei voi tällä tavoin vaatia pääsyä asiakirjoihin  joihin sitä ei hänelle 3 artiklan mukaisesti olisi voitu myöntää.6 artikla1.  Euroopan parlamentti nimittää oikeusasiamiehen jokaisten Euroopan parlamentin vaalien jälkeen parlamentin vaalikauden ajaksi. Sama henkilö voidaan nimittää uudeksi toimikaudeksi.2.  Oikeusasiamies valitaan sellaisista henkilöistä  jotka ovat Euroopan unionin kansalaisia  joilla on täydet kansalais- ja poliittiset oikeudet  joiden riippumattomuus on kiistaton ja jotka täyttävät kotimaassaan korkeimpien tuomarin virkojen kelpoisuusvaatimukset tai joilla on tunnetusti tarvittava kokemus ja pätevyys oikeusasiamiehen tehtävien hoitamiseksi.7 artikla1.  Oikeusasiamiehen tehtävät päättyvät toimikauden päättyessä  hänen erotessaan tehtävästä tai kun hänet erotetaan.2.  Muun syyn kuin erottamisen ollessa kyseessä oikeusasiamies hoitaa edelleen tehtäviään  kunnes hänen seuraajansa on nimitetty.3.  Oikeusasiamiehen tehtävien päättyessä ennenaikaisesti hänen seuraajansa nimitetään kolmen kuukauden kuluessa siitä  kun paikka on jäänyt täyttämättä  vaalikauden loppuajaksi.8 artiklaYhteisöjen tuomioistuin voi Euroopan parlamentin pyynnöstä erottaa oikeusasiamiehen  jos hän ei enää täytä niitä vaatimuksia  joita hänen tehtävänsä vaativat  tai jos hän on syyllistynyt vakavaan rikkomukseen.9 artikla1.  Oikeusasiamies hoitaa tehtäväänsä täysin riippumattomana ja sekä yhteisöjen että Euroopan unionin kansalaisten yleisen edun mukaisesti. Tehtäväänsä hoitaessaan hän ei pyydä eikä ota ohjeita miltään hallitukselta tai toimielimeltä. Oikeusasiamies pidättäytyy kaikista toimista  jotka ovat ristiriidassa hänen tehtäviensä luonteen kanssa.2.  Aloittaessaan tehtäväänsä oikeusasiamies antaa Euroopan yhteisöjen tuomioistuimessa juhlallisen vakuutuksen luvaten hoitaa tehtäviään täysin riippumattomana ja puolueettomana sekä noudattaa tehtäviä hoitaessaan ja niiden päätyttyä tehtävistään johtuvia velvoitteita  erityisesti rehellisyyttä ja pidättyvyyttä tiettyjen toimien tai etujen vastaanottamisessa oikeusasiamiehen tehtävän päätyttyä.10 artikla1.  Oikeusasiamies ei saa toimikautensa aikana harjoittaa muuta poliittista tai hallinnollista toimintaa taikka palkallista tai palkatonta ammattitoimintaa.2.  Palkan  korvausten ja vanhuuseläkkeen osalta oikeusasiamies rinnastetaan Euroopan yhteisöjen tuomioistuimen tuomariin.3.  Euroopan yhteisöjen erioikeuksia ja vapauksia koskevan pöytäkirjan 12  13  14  15 ja 18 artiklaa sovelletaan oikeusasiamieheen sekä hänen sihteeristönsä virkamiehiin ja muuhun henkilöstöön.11 artikla1.  Oikeusasiamiestä avustaa sihteeristö  jonka johtajan nimittää oikeusasiamies.2.  Oikeusasiamiehen sihteeristön virkamiehiin ja muihin henkilöstöön kuuluviin sovelletaan Euroopan yhteisöjen virkamiehistä ja muista henkilöstöön kuuluvista voimassa olevia säännöksiä. Henkilöstön lukumäärä vahvistetaan vuosittain talousarviomenettelyn yhteydessä (1)(1) Kolmen toimielimen yhteisessä julistuksessa esitetään pääperiaatteet oikeusasiamiehen palveluksessa olevan henkilöstön määrästä sekä tutkimuksia varten tilapäisesti tai työsuhteeseen palkatusta henkilöstöstä.3.  Euroopan yhteisöjen ja jäsenvaltioiden virkamiehet  jotka on nimitetty oikeusasiamiehen sihteeristön henkilöstöön kuuluviksi  irrotetaan yksikön edun mukaisesti  ja heille taataan täysi oikeus palata myöhemmin alkuperäiseen toimielimeensä.4.  Oikeusasiamies rinnastetaan henkilöstöään koskevissa kysymyksissä Euroopan yhteisöjen virkamiehiin sovellettavien henkilöstösääntöjen 1 artiklassa tarkoitettuihin toimielimiin.12 artiklaOikeusasiamiehen talousarvio on Euroopan yhteisöjen yleisen talousarvion 1 jakson(parlamentti) liitteenä.13 artiklaOikeusasiamiehen kotipaikka on sama kuin Euroopan parlamentin toimipaikka (2)(2) Yhteisellä sopimuksella tehty jäsenvaltioiden hallitusten edustajien päätös Euroopan yhteisöjen toimielinten ja tiettyjen laitosten ja yksikköjen toimipaikan vahvistamisesta (EYVL N:o C 341  23.12.1992  s. 1).14 artiklaOikeusasiamies antaa tämän päätöksen täytäntöönpanoa koskevat määräykset.15 artiklaEnsimmäinen oikeusasiamies  joka nimitetään Euroopan unionista tehdyn sopimuksen voimaantulon jälkeen  nimitetään vaalikauden loppuajaksi.16 artiklaEuroopan parlamentti määrää talousarviossaan henkilöstöön ja tarvikkeisiin tarvittavat varat  joiden avulla ensimmäinen nimitetty oikeusasiamies voi hoitaa tehtäviään nimityksestään alkaen.17 artiklaTämä päätös julkaistaan Euroopan yhteisöjen virallisessa lehdessä. Se tulee voimaan päivänä  jona se julkaistaan.Tehty Strasbourgissa 9 päivänä maaliskuuta 1994.Euroopan parlamentin puolestaPuheenjohtajaEgon KLEPSCH


title: 2014/323/EU: Neuvoston päätös, annettu 19 päivänä toukokuuta 2014 , Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä annetun päätöksen 2010/371/EU kumoamisesta

text:
               4.6.2014

               FI

               Euroopan unionin virallinen lehti

               L 165/51

         NEUVOSTON PÄÄTÖS,
   annettu 19 päivänä toukokuuta 2014,
   Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä annetun päätöksen 2010/371/EU kumoamisesta

      (2014/323/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000 (1), sellaisena kuin se on tarkistettuna Luxemburgissa 25 päivänä kesäkuuta 2005 (2) ja Ouagadougoussa 22 päivänä kesäkuuta 2010 (3), jäljempänä ’AKT–EU-kumppanuussopimus’, ja erityisesti sen 96 artiklan,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä (4) sekä erityisesti sopimuksen 3 artiklan,
   ottaa huomioon Euroopan komission ehdotuksen,
   noudattaa unionin ulkoasioiden ja turvallisuuspolitiikan korkean edustajan ehdotusta,
   sekä katsoo seuraavaa:

               (1)

               Neuvoston päätöksen 2010/371/EU (5) tarkoituksena oli aiheellisten toimenpiteiden toteuttaminen sen johdosta, että sopimuksen 9 artiklassa tarkoitettuja olennaisia osia oli rikottu.

               (2)

               Näiden toimenpiteiden voimassaoloa jatkettiin neuvoston päätöksellä 2011/324/EU (6)6 päivään joulukuuta 2011, toimenpiteitä tarkistettiin ja niiden voimassaoloa jatkettiin 5 päivään joulukuuta 2012 neuvoston päätöksellä 2011/808/EU (7), ja viimeksi niiden voimassaoloa jatkettiin neuvoston päätöksellä 2012/749/EU (8), jonka mukaan toimenpiteet ovat voimassa ”kunnes neuvosto toteaa komission ehdotuksen perusteella, että Madagaskarilla on pidetty uskottavat vaalit ja palattu perustuslailliseen järjestykseen”.

               (3)

               Madagaskarissa järjestettiin presidentin- ja parlamenttivaalit 25 päivänä lokakuuta ja 20 päivänä joulukuuta 2013, vaalien tulokset julkistettiin virallisesti 17 päivänä tammikuuta ja 6 päivänä helmikuuta 2014, ja vasta valitut instituutiot astuivat virkaan, mikä merkitsi palaamista perustuslailliseen järjestykseen Madagaskarissa. Unionin ulkoasioiden ja turvallisuuspolitiikan korkea edustaja antoi myönteisen lausunnon vaaliprosessin kulusta 7 päivänä helmikuuta 2014.

               (4)

               Päätöksen 2011/808/EU liitteessä esitetyt edellytykset, kuten uskottavien presidentin- ja parlamenttivaalien järjestäminen, virallisten vaalitulosten julkistaminen sekä valittujen instituutioiden toiminnan alkaminen, jotka merkitsevät palaamista perustuslailliseen järjestykseen Madagaskarissa),ovat täyttyneet. Päätös 2010/371/EU olisi sen vuoksi kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Kumotaan neuvoston päätös 2010/371/EU.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 19 päivänä toukokuuta 2014.

            Neuvoston puolesta

            Puheenjohtaja

         C. ASHTON

      (1)  EYVL L 317, 15.12.2000, s. 3.

      (2)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen muuttamisesta (EUVL L 209, 11.8.2005, s. 27).

      (3)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta (EUVL L 287, 4.11.2010, s. 3).

      (4)  EYVL L 317, 15.12.2000, s. 376.

      (5)  Neuvoston päätös 2010/371/EU, annettu 7 päivänä kesäkuuta 2010, Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä (EUVL L 169, 3.7.2010, s. 13).

      (6)  Neuvoston päätös 2011/324/EU, annettu 30 päivänä toukokuuta 2011, Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä annetun päätöksen 2010/371/EU voimassaolon pidentämisestä (EUVL L 146, 1.6.2011, s. 2).

      (7)  Neuvoston päätös 2011/808/EU, annettu 5 päivänä joulukuuta 2011, Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä annetun päätöksen 2010/371/EU soveltamisajan muuttamisesta ja voimassaolon pidentämisestä (EUVL L 324, 7.12.2011, s. 1).

      (8)  Neuvoston päätös 2012/749/EU, annettu 3 päivänä joulukuuta 2012, Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä annetun päätöksen 2010/371/EU voimassaolon pidentämisestä (EUVL L 333, 5.12.2012, s. 46).


title: Euroopan parlamentin päätös (EU) 2016/1564, annettu 28 päivänä huhtikuuta 2016, vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/348

         EUROOPAN PARLAMENTIN PÄÄTÖS (EU) 2016/1564,
   annettu 28 päivänä huhtikuuta 2016,
   vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2014 sekä säätiön vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä säätiölle (05584/2016 – C8-0063/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan elin- ja työolojen kehittämissäätiön luomisesta 26. toukokuuta 1975 annetun neuvoston asetuksen (ETY) N:o 1365/75 (4) ja erityisesti sen 16 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A8-0120/2016),

               1.

               myöntää Euroopan elin- ja työolojen kehittämissäätiön johtajalle vastuuvapauden säätiön talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan elin- ja työolojen kehittämissäätiön johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 307.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EYVL L 139, 30.5.1975, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


Avis juridique important

|

32001D0868

2001/868/EY: Neuvoston päätös tehty 29. lokakuuta 2001 Euroopan yhteisön ja Kroatian tasavallan välisen kaupasta ja kaupan liitännäistoimenpiteistä tehdyn väliaikaisen sopimuksen allekirjoittamisesta yhteisön puolesta ja sen väliaikaisesta soveltamisesta

Virallinen lehti nro L 330 , 14/12/2001 s. 0001 - 0002

Neuvoston päätöstehty 29. lokakuuta 2001Euroopan yhteisön ja Kroatian tasavallan välisen kaupasta ja kaupan liitännäistoimenpiteistä tehdyn väliaikaisen sopimuksen allekirjoittamisesta yhteisön puolesta ja sen väliaikaisesta soveltamisesta(2001/868/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:1) Kunnes 29 päivänä lokakuuta 2001 Luxemburgissa allekirjoitettu Euroopan yhteisöjen ja niiden jäsenvaltioiden sekä Kroatian tasavallan välinen vakautus- ja assosiaatiosopimus tulee voimaan, on tarpeen allekirjoittaa Euroopan yhteisön ja Kroatian tasavallan välinen väliaikainen sopimus kaupasta ja kaupan liitännäistoimenpiteistä.2) Koska Euroopan yhteisön ja Kroatian tasavallan välillä ei vielä ole liikennesopimusta, vakautus- ja assosiaatiosopimuksen pöytäkirjan nro 6 asianomaiset kauppaan liittyvät liikennettä koskevat määräykset on otettava osaksi sopimusta.3) Koska aiempia sopimusrakenteita ei ole, tällä sopimuksella perustetaan väliaikainen komitea tämän sopimuksen täytäntöönpanoa varten.4) Tämän sopimuksen kauppaa koskevat määräykset ovat luonteeltaan poikkeuksellisia ja ne liittyvät vakautus- ja assosiaatioprosessin yhteydessä toteutettavaan politiikkaan. Ne eivät muodosta Euroopan unionille ennakkotapausta suhteessa muihin kolmansiin maihin kuin Länsi-Balkanin maihin.5) Näin ollen väliaikainen sopimus olisi allekirjoitettava yhteisön puolesta edellyttäen, että se tehdään myöhempänä ajankohtana.6) Väliaikaista sopimusta olisi sovellettava väliaikaisesti 1 päivästä tammikuuta 2002 alkaen, jollei sopimus ole vielä siihen mennessä tullut voimaan,ON PÄÄTTÄNYT SEURAAVAA:1 artiklaValtuutetaan neuvoston puheenjohtaja nimeämään yksi tai useampi henkilö, jolla on oikeus allekirjoittaa yhteisön puolesta Euroopan yhteisön ja Kroatian tasavallan välinen väliaikainen sopimus kaupasta ja kaupan liitännäistoimenpiteistä, edellyttäen, että sopimus tehdään myöhempänä ajankohtana.Sopimuksen teksti on tämän päätöksen liitteenä.2 artiklaEdellä 1 artiklassa tarkoitettua sopimusta sovelletaan vastavuoroisuuden periaatetta noudattaen väliaikaisesti 1 päivästä tammikuuta 2002 alkaen, jollei sen voimaantulon edellyttämiä menettelyjä ole saatu siihen mennessä päätökseen.3 artiklaTämä päätös julkaistaan Euroopan yhteisöjen virallisessa lehdessä.Tehty Luxemburgissa, 29. lokakuuta 2001.Neuvoston puolestaPuheenjohtajaL.Michel


Avis juridique important

|

31998D0464

98/464/EY: Komission päätös, tehty 20 päivänä heinäkuuta 1998, tiettyjen Taiwanista peräisin olevien lasikuitufilamentista valmistettujen kudottujen kankaiden tuontia koskevien polkumyynnin ja tukien vastaisten menettelyjen päättämisestä (tiedoksiannettu numerolla K(1998) 2154)

Virallinen lehti nro L 203 , 21/07/1998 s. 0027 - 0028

KOMISSION PÄÄTÖS,tehty 20 päivänä heinäkuuta 1998,tiettyjen Taiwanista peräisin olevien lasikuitufilamentista valmistettujen kudottujen kankaiden tuontia koskevien polkumyynnin ja tukien vastaisten menettelyjen päättämisestä (tiedoksiannettu numerolla K(1998) 2154) (98/464/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kuin se on viimeksi muutettuna asetuksella (EY) N:o 905/98 (2), ja erityisesti sen 9 artiklan,ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97 (3) ja erityisesti sen 14 artiklan,on kuullut neuvoa-antavaa komiteaa,sekä katsoo, ettäA. MENETTELY (1) Komissio vastaanotti 20 päivänä lokakuuta 1997 valitukset, jotka koskivat väitettyä tiettyjen Taiwanista peräisin olevien lasikuitufilamentista valmistettujen kudottujen kankaiden tuontiin liittyvää vahingollista polkumyyntiä ja vahingollista tukea.(2) Molemmat valitukset teki Euratex (European Apparel and Textile Organisation) tiettyjen lasikuitufilamentista valmistettujen kudottujen kankaiden kaikkien yhteisön tuottajien puolesta.(3) Valituksiin sisältyi todisteita polkumyynnistä ja tuesta sekä niistä aiheutuvasta merkittävästä vahingosta, ja näiden tietojen katsottiin riittävän perusteeksi polkumyynnin ja tukien vastaisten menettelyjen aloittamiselle.(4) Komissio tiedotti neuvoa-antavaa komiteaa kuultuaan kahdella erillisellä Euroopan yhteisöjen virallisessa lehdessä julkaistulla ilmoituksella (4) polkumyynnin ja tukien vastaisten menettelyjen aloittamisesta tiettyjen Taiwanista peräisin olevien ja tällä hetkellä CN-koodeihin ex 7019 52 00 ja ex 7019 59 10 luokiteltujen lasikuitufilamentista valmistettujen kudottujen kankaiden osalta.(5) Komissio ilmoitti menettelyn aloittamisesta virallisesti niille viejille, tuojille, lasikuitufilamentista valmistettujen kankaiden varhaisemman jalostusasteen toimittajille ja lasikuitufilamentista valmistettujen kudottujen kankaiden myöhemmän jalostusasteen tuotannonalaa edustaville käyttäjille, joita asian tiedettiin koskevan, sekä viejämaan edustajille ja valituksen tehneille yhteisön tuottajille. Asianomaiset osapuolet saivat tilaisuuden esittää näkökantansa kirjallisesti sekä pyytää tulla kuulluksi menettelyn aloittamista koskevassa ilmoituksessa asetetussa määräajassa.B. VALITUKSEN PERUUTTAMINEN JA MENETTELYN PÄÄTTÄMINEN (6) Euratex ilmoitti komissiolle 4 päivänä kesäkuuta 1998 päivätyllä kirjeellä peruuttavansa virallisesti tiettyjen Taiwanista peräisin olevien lasikuitufilamentista valmistettujen kudottujen kankaiden tuontiin liittyvää polkumyyntiä ja tukea koskevan valituksensa.(7) Asetuksen (EY) N:o 384/96 9 artiklan ja asetuksen (EY) N:o 2026/97 14 artiklan mukaisesti menettely voidaan päättää, jos valituksen tekijä peruuttaa valituksensa; paitsi jos menettelyn päättäminen ei ole yhteisön edun mukaista. Komissio katsoi, että tutkimuksessa ei tullut esiin seikkoja, joiden perusteella menettelyjen päättäminen olisi yhteisön edun vastaista.(8) Asianomaisille osapuolille ilmoitettiin, että näissä olosuhteissa komissio aikoi päättää polkumyynnin ja tukien vastaiset menettelyt, ja ne saivat tilaisuuden esittää huomautuksensa. Vastalauseita ei esitetty.(9) Tämän vuoksi päätettiin, että tiettyjen Taiwanista peräisin olevien lasikuitufilamentista valmistettujen kudottujen kankaiden tuontia koskevat polkumyynnin ja tukien vastaiset menettelyt päätetään ilman suojatoimenpiteitä,ON PÄÄTTÄNYT SEURAAVAA:Ainoa artikla Päätetään tiettyjen Taiwanista peräisin olevien lasikuitufilamentista valmistettujen kudottujen kankaiden tuontia koskevat polkumyynnin ja tukien vastaiset menettelyt.Tehty Brysselissä 20 päivänä heinäkuuta 1998.Komission puolestaLeon BRITTANVarapuheenjohtaja(1) EYVL L 56, 6.3.1996, s. 1(2) EYVL L 128, 30.4.1998, s. 18(3) EYVL L 288, 21.10.1997, s. 1(4) EYVL C 366, 4.12.1997, s. 3 ja 4.


title: 2008/180/EY: Neuvoston päätös, tehty 25 päivänä helmikuuta 2008 , Euroopan yhteisön ja Egyptin arabitasavallan välisen tiede- ja teknologiayhteistyötä koskevan sopimuksen tekemisestä

text:
               4.3.2008

               FI

               Euroopan unionin virallinen lehti

               L 59/12

      NEUVOSTON PÄÄTÖS,
   tehty 25 päivänä helmikuuta 2008,
   Euroopan yhteisön ja Egyptin arabitasavallan välisen tiede- ja teknologiayhteistyötä koskevan sopimuksen tekemisestä
   (2008/180/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio on neuvotellut yhteisön puolesta Euroopan yhteisön ja Egyptin arabitasavallan välisen tiede- ja teknologiayhteistyötä koskevan sopimuksen, jäljempänä ’sopimus’.

               (2)

               Sopimus, joka parafoitiin 4 päivänä maaliskuuta 2004, allekirjoitettiin 21 päivänä kesäkuuta 2005 sillä varauksella, että se tehdään myöhemmin, ja sitä sovelletaan väliaikaisesti sen allekirjoittamisesta.

               (3)

               Sopimus perustuu periaatteisiin, jotka ovat molemminpuolinen hyöty, vastavuoroiset mahdollisuudet osallistua sellaisiin toisen sopimuspuolen ohjelmiin ja toimiin, jotka ovat sopimuksen tarkoituksen kannalta merkityksellisiä, syrjimättömyys sekä teollis- ja tekijänoikeuksien tehokas suoja ja oikeudenmukainen jakaminen. Egyptin arabitasavaltaan sijoittautuneet oikeussubjektit osallistuvat epäsuoriin toimiin niiden kolmansien maiden oikeussubjekteja koskevien ehtojen ja edellytysten mukaisesti, jotka on vahvistettu Euroopan parlamentin ja neuvoston EY:n perustamissopimuksen 167 artiklan mukaisesti tekemässä päätöksessä, Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetussa neuvoston asetuksessa (EY, Euratom) N:o 1605/2002 (2) ja muussa sovellettavassa yhteisön lainsäädännössä.

               (4)

               Sopimus olisi tehtävä siten, että myös kaikkien uusien jäsenvaltioiden kielet ovat todistusvoimaisia. Tämä tapahtuu kirjeenvaihdon muodossa.

               (5)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Egyptin arabitasavallan välinen tiede- ja teknologiayhteistyötä koskeva sopimus (3).
   2 artikla
   Neuvoston puheenjohtaja tekee sopimuksen 7 artiklassa tarkoitetun ilmoituksen yhteisön puolesta, ja hänet valtuutetaan hyväksymään Egyptin arabitasavallan kanssa kirjeenvaihtona se, että sopimuksen teksti on todistusvoimainen myös kaikkien niiden jäsenvaltioiden kielillä, jotka liittyivät Euroopan unioniin 2004 ja 2007.

      Tehty Brysselissä 25 päivänä helmikuuta 2008.

            Neuvoston puolesta

            Puheenjohtaja

         A. VIZJAK

      (1)  Lausunto annettu 29. marraskuuta 2007 (ei vielä julkaistu virallisessa lehdessä).

      (2)  EYVL L 248, 16.9.2002, s. 1. Asetus sellaisena kuin se on viimeksi muutettuna asetuksella (EY) N:o 1525/2007 (EUVL L 343, 27.12.2007, s. 9).

      (3)  EUVL L 182, 13.7.2005, s. 12.


title: 2011/809/EU: Neuvoston päätös, annettu 30 päivänä marraskuuta 2011 , Maailman kauppajärjestön (WTO) yleisneuvostossa omaksuttavasta Euroopan unionin kannasta päätökseen WTO:n poikkeusluvan voimassaolon jatkamisesta Länsi-Balkanin aluetta koskevan EU:n autonomisen tullietuusmenettelyn täytäntöönpanoa varten

text:
               7.12.2011

               FI

               Euroopan unionin virallinen lehti

               L 324/28

         NEUVOSTON PÄÄTÖS,
   annettu 30 päivänä marraskuuta 2011,
   Maailman kauppajärjestön (WTO) yleisneuvostossa omaksuttavasta Euroopan unionin kannasta päätökseen WTO:n poikkeusluvan voimassaolon jatkamisesta Länsi-Balkanin aluetta koskevan EU:n autonomisen tullietuusmenettelyn täytäntöönpanoa varten
   (2011/809/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Unioni on antanut säädöksiä Länsi-Balkanin aluetta koskevan autonomisen tullietuusmenettelyn voimassaolon jatkamisesta 31 päivään joulukuuta 2015 saakka. Ilman tullitariffeja ja kauppaa koskevan yleissopimuksen (GATT 1994) I artiklan 1 kohdan mukaisia unionin velvoitteita koskevaa poikkeusta autonomisen tullietuusmenettelyn mukainen etuuskohtelu olisi ulotettava koskemaan kaikkia muitakin Maailman kauppajärjestön (WTO) jäseniä. Sen vuoksi on asianmukaista Maailman kauppajärjestön perustamisesta tehdyn Marrakeshin sopimuksen IX artiklan 3 kohdan mukaisesti pyytää GATT 1994 -sopimuksen I artiklan 1 kohdan säännöksiä koskevaa poikkeuslupaa.

               (2)

               Unioni esitti tällaisen pyynnön 26 päivänä lokakuuta 2011 ja WTO:n yleisneuvosto harkitsee kyseistä pyyntöä.

               (3)

               On sen vuoksi aiheellista määrittää kanta, joka omaksutaan unionin puolesta WTO:n yleisneuvostossa kyseiseen pyyntöön,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin kanta Maailman kauppajärjestön yleisneuvostossa on hyväksyä Länsi-Balkanin aluetta koskevan WTO:n poikkeusluvan voimassaolon jatkaminen 31 päivään joulukuuta 2016.
   Komissio esittää tämän kannan.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 30 päivänä marraskuuta 2011.

            Neuvoston puolesta

            Puheenjohtaja

         J. VINCENT-ROSTOWSKI


title: Neuvoston päätös, annettu 7 päivänä maaliskuuta 2011 , Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä 22 päivänä marraskuuta 2010 annetun neuvoston päätöksen muuttamisesta

text:
               17.3.2011

               FI

               Euroopan unionin virallinen lehti

               C 83/2

         NEUVOSTON PÄÄTÖS,
   annettu 7 päivänä maaliskuuta 2011,
   Euroopan työterveys- ja työturvallisuusviraston johtokunnan varsinaisten jäsenten ja varajäsenten nimittämisestä 22 päivänä marraskuuta 2010 annetun neuvoston päätöksen muuttamisesta
   2011/C 83/02
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan työturvallisuus- ja työterveysviraston perustamisesta 18 päivänä heinäkuuta 1994 annetun neuvoston asetuksen (EY) N:o 2062/94 (1) ja erityisesti sen 8 artiklan,
   sekä katsoo seuraavaa:

               (1)

               Neuvosto nimitti 22 päivänä marraskuuta 2010 antamallaan päätöksellä (2), jäljempänä ’päätös’, Euroopan työterveys- ja työturvallisuusviraston johtokunnan varsinaiset jäsenet ja varajäsenet 8 päivänä marraskuuta 2010 alkavaksi ja 7 päivänä marraskuuta 2013 päättyväksi toimikaudeksi.

               (2)

               International Trade Union House ilmoitti 23 päivänä marraskuuta 2010 pääsihteeristölle virheestä, joka koskee belgialaisen varsinaisen jäsenen ja varajäsenen nimittämistä johtokuntaan työntekijäjärjestöjen edustajien ryhmään.

               (3)

               Virhe esiintyy puheenjohtajan allekirjoittamassa päätöksen alkuperäisessä tekstissä ja kaikissa virallisissa kielitoisinnoissa.

               (4)

               Päätös olisi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan 22 päivänä marraskuuta 2010 annetun neuvoston päätöksen 1 artiklassa olevassa II luettelossa belgialaisen varsinaisen jäsenen ja varajäsenen nimet seuraavasti:

      ”II   TYÖNTEKIJÄJÄRJESTÖJEN EDUSTAJAT

                  Maa

                  Varsinaiset jäsenet

                  Varajäsenet

                  Belgia

                  Herman FONCK

                  François PHILIPS”

   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 7 päivänä maaliskuuta 2011.

            Neuvoston puolesta

            Puheenjohtaja

         CZOMBA S.

      (1)  EYVL L 216, 20.8.1994, s. 1.

      (2)  EUVL C 322, 27.11.2010, s. 3.